<p>চট্টগ্রাম-২ ফটিকছড়ি আসনে বিএনপি মনোনীত প্রার্থী আলহাজ্ব সরোয়ার আলমগীরের প্রার্থীতা বহাল রেখেছে নির্বাচন কমিশনের আপীল বোর্ড।&nbsp;</p>

<p>১৮ জানুয়ারী বিএনপির প্রার্থী সরওয়ার আলমগীরের বিরুদ্ধে জামায়াত প্রার্থী অধ্যক্ষ মো. নুরুল আমিন দায়ের করা অভিযোগ খারিজ করেছেন প্রধান নির্বাচন কমিশনার।</p>

<p>গত ৯ জানুয়ারি সরওয়ার আলমগীরের বিরুদ্ধে কমিশনে ঋণ খেলাপি ও হলফনামায় তথ্য গোপনের অভিযোগ তুলে আপিল করেন নুরুল আমিন।</p>

<p>নির্বাচন কমিশনে অনুষ্ঠিত শুনানিতে উত্থাপিত অভিযোগগুলো পর্যালোচনা করে কমিশন সরওয়ার আলমগীরের মনোনয়ন বৈধতা বহাল ঘোষণা করেন।</p>

<p>জানা যায়,সরওয়ার আলমগীরের পক্ষে আপিল শুনানিতে সাবেক বিচারপতি এডভোকেট ফয়সাল মাহমুদ ফযেজীসহ বেশ কয়েকজন আইনজীবী অংশ নেয়।<br />
&nbsp;<br />
এ বিষয়ে আইনজীবী প্যানেলের একজন এড. ইউসুফ আলম মাসুদ বলেন, জামায়াতের প্রার্থী নুরুল আমিন কর্তৃক দায়েরকৃত আপিল নির্বাচন কমিশনের আপিল বোর্ড শুনানি শেষে না মঞ্জুর করেছেন এবং সরওয়ার আলমগীরের প্রার্থীতা বৈধ মর্মে বহাল রাখেন।</p>

<p>সরওয়ার আলমগীর বলেন, &quot;আমি শুধু বলব আলহামদুলিল্লাহ। আল্লাহ যা করেন ভালোর জন্যই করেন।&rdquo;</p>

<p>এদিকে খবরটি ছড়িয়ে পড়লে বি এন পি কর্মী সমর্থকদের মাঝে আনন্দ উচ্ছ্বাস দেখা দিয়েছে।&nbsp;</p>

<p>&nbsp;</p>

<p>&nbsp;</p>

<p>কাওছার/ন্যাশনাল/এদিন</p>