<p style="text-align:justify">ময়মনসিংহে দ্রুতগতির এক ডাম্প ট্রাকের ধাক্কায় জসিম (৩২) নামে এক শিক্ষক নিহত হয়েছেন। এ ঘটনায় ঘাতক ট্রাকটিতে&nbsp;আগুন ধরিয়ে দেয়&nbsp;বিক্ষুব্ধ জনতা।</p>

<p style="text-align:justify">মঙ্গলবার (১০ ফেব্রুয়ারি) রাত সাড়ে ৮টার দিকে ময়মনসিংহ-ফুলবাড়িয়া সড়কের দাপুনিয়া বাজারে এ দুর্ঘটনা ঘটে।&nbsp;নিহত জসিম (৩২) সদর উপজেলার ঘাগড়া ইউনিয়নের সুহিলা পশ্চিমপাড়া এলাকার হাতেম আলী সরকারের ছেলে। তিনি একটি বেসরকারি স্কুলে শিক্ষকতা করতেন।</p>

<p style="text-align:justify">এদিকে একই সময়ে ঢাকা-ময়মনসিংহ সড়কের চুরখাই এলাকায় আরো এক পথচারীকে চাপা দেয় একটি ট্রাক। এতে ঘটনাস্থলেই তিনি মারা যান। তার পরিচয় এখনো জানাতে পারেনি পুলিশ।</p>

<p style="text-align:justify">স্থানীয়রা জানান, পারিবারিক কাজে শহরে গিয়েছিলেন &nbsp;জসিম। রাতে শহর থেকে মোটরসাইকেলে বাড়ি ফেরার সময় বিপরীত দিক থেকে আসা দ্রুতগতির একটি ডাম্প ট্রাক তাকে চাপা দেয়। এতে মোটরসাইকেলটি দুমড়ে-মুচড়ে গিয়ে ঘটনাস্থলেই মারা যান জসিম। পরে বিক্ষুব্ধ জনতা ওই ট্রাকে আগুন ধরিয়ে দেয়। তবে তার আগেই পালিয়েছেন চালক। পরে &nbsp;আগুন নিয়ন্ত্রণে আনেন ফায়ার সার্ভিস কর্মীরা।</p>

<p style="text-align:justify">কোতোয়ালি থানার ওসি (অপারেশন) আজহারুল ইসলাম বলেন, দুর্ঘটনার পর স্থানীয়রা দ্রুত উদ্ধারকাজ শুরু করেন ও পুলিশকে খবর দেন। পরে পুলিশ ঘটনাস্থলে পৌঁছে মরদেহ উদ্ধার করে ময়নাতদন্তের জন্য ময়মনসিংহ মেডিকেল কলেজ হাসপাতাল মর্গে পাঠায়। দুর্ঘটনার কারণ খতিয়ে দেখা হচ্ছে। এ বিষয়ে আইনগত ব্যবস্থাও প্রক্রিয়াধীন।</p>

<p style="text-align:justify">কাওছার আল হাবীব/ এদিন</p>