<p>ত্রয়োদশ জাতীয় সংসদ নির্বাচন ও গণভোট নিয়ে ফরিদগঞ্জে সুশীল সমাজ সাংবাদিক ও রাজনৈতিক ব্যক্তিবর্গের মতবিনিময় সভা অনুুষ্ঠিত হয়েছে।</p>

<p>সোমবার (১২ জানুয়ারি) বিকেলে উপজেলা পরিষদ অডিটোরিয়ামে উপজেলা নির্বাহী কর্মকর্তা ও সহকারী রিটার্নিং কর্মকর্তা সেটু কুমার বড়ুয়ার সভাপতিত্বে এ সভা অনুুষ্ঠিত হয়।</p>

<p>সভায় প্রধান অতিথির বক্তব্যে চাঁদপুর জেলা প্রশাসক ও রিটার্নিং কর্মকর্তা মো. নাজমুল ইমলাম সরকার বলেন, &lsquo;একটি সুষ্ঠু অবাধ এবং নিরপেক্ষ নির্বাচন উপহার দেওয়ার লক্ষে যা যা করা প্রয়োজন আমরা সকল কিছুই করবো। আগামী ২১ জানুয়ারি প্রতীক বরাদ্দের মধ্যে দিয়ে নির্বাচনের প্রচারণা শুরু হবে। আমরা ২৪ দেখেছি, কিভাবে আমাদের ছেলেমেয়েরা বুকের তাজা রক্ত ঢেলে দিয়েছে। তাই তাদের আত্মত্যাগকে কোন ভাবেই বৃথা যেতে দেওয়া যাবে না। আমরা গণভোটের প্রচারের জন্য যেমন সর্বোচ্চ ব্যবস্থা নিবো, তেমনি নির্বাচনে কোন ধরনের অনিয়ম সন্ত্রাসী তৎপরতা ও অপরাধ ঠেকাতে আমরা সর্বোচ্চ ব্যবস্থা গ্রহণ করবো। এরই মধ্যে কাজ এগিয়ে নিয়েছি। সেনাবাহিনী ক্যাম্প বাড়বে, র&zwnj;্যাবের ক্যাম্প হবে, নৌপুলিশ, বিজিবি, আনসার বাহিনী এবং পুলিশ নির্ভিক ও স্বাধীনভাবে কাজ করবে।</p>

<p>বিশেষ অতিথির বক্তব্যে পুলিশ সুপার মো. রবিউল হোসেন বলেন, &lsquo;আমরা এখানে কারো তদবিরে আসিনি, তাই আমাদের পিছনে ফিরে তাকাবার কোন প্রয়োজন নেই। ভোটাররা যাতে ভালভাবে ভোট দিতে যেতে পারে সেইজন্য আমরা নিরাপত্তা বলয় তৈরি করবো। কোন অনিয়মকে প্রশ্রয় দিবো না। রাজনৈতিক দলগুলো যদি নিজ নিজ অবস্থান থেকে নিজেরা স্বচ্ছ থেকে নির্বাচনী কার্যক্রমে অংশগ্রহণ করেন, তবে নির্বাচন সুন্দর ও শান্তিপূর্ণ হতে বাধ্য। মনে রাখতে হবে, মানুষ এখন আর আগের ধারায় ফিরতে চায় না। তারা সব কিছুই নতুন ভাবে দেখতে চায়, একটি সুষ্ঠু নির্বাচনই আমাদের তা দিতে পারবে।&rsquo;</p>

<p>সভায় বীর মুক্তিযোদ্ধাদের পক্ষে চাঁদপুর জেলা মুক্তিযোদ্ধা সংসদের সাবেক কমাণ্ডার শাহাদাত হোসেন সাবু পাটওয়ারী, সাংবাদিকদের পক্ষে ফরিদগঞ্জ প্রেস ক্লাবের সভাপতি মামুনুর রশিদ পাঠান, জুলাই যোদ্ধা নামজুস সাকিব, আলেমদের পক্ষে ফরিদগঞ্জ মজিদিয়া কামিল মাদ্রাসার উপাধ্যক্ষ ও ফরিদগঞ্জ মধ্যবাজার কেন্দ্রীয় জামে মসজিদের খতিব মাওলানা মমিনুল ইসলাম খান, উপজেলা হিন্দু-বৌদ্ধ-খ্রিস্টান ঐক্য পরিষদের সভাপতি ডা. পরেশ চন্দ্র পাল, শিক্ষকদের পক্ষে আদর্শ একাডেমির প্রধান শিক্ষক হারুন-অর রশিদ, ইউপি চেয়ারম্যানদের পক্ষে মো. শাহাজাহান বিএসসি, রাজনৈতিক দলের মধ্যে জেলা বিএনপির সহ-সভাপতি শরীফ মোহাম্মদ ইউনুছ, ফরিদগঞ্জ পৌরসভার সাবেক মেয়র মো. মঞ্জিল হোসেন, উপজেলা জামায়াত ইসলামীর আমীর মাওলানা ইউনুছ হেলাল, উপজেলা জাতীয় পার্টির সভাপতি আব্দুল আউয়াল মিয়াজী, গণফোরামের মামুন গাজী, ইসলামী আন্দোলনের সাধারণ সম্পাদক হুমায়ুন কবির রাজু ও ব্যবসায়ীদের পক্ষে ফরিদগঞ্জ বাজার ব্যবসায়ী কমিটির ভারপ্রাপ্ত সভাপতি আলী হায়দার টিপু পাঠান।</p>