<p>&ldquo;দুর্যোগ প্রস্তুতিতে লড়ব, তারুণ্যের বাংলাদেশ গড়ব&rdquo;&mdash;এই প্রতিপাদ্যকে সামনে রেখে দিনাজপুরের পার্বতীপুর উপজেলায় জাতীয় দুর্যোগ প্রস্তুতি দিবস-২০২৬ যথাযোগ্য মর্যাদায় পালিত হয়েছে।</p>

<p>মঙ্গলবার (১০ মার্চ) সকালে উপজেলা চত্বরে উপজেলা প্রশাসনের আয়োজনে এবং দুর্যোগ ব্যবস্থাপনা অধিদপ্তরের বাস্তবায়নে দিবসটি উপলক্ষে সচেতনতামূলক র&zwj;্যালি ও অগ্নিকাণ্ড প্রতিরোধবিষয়ক মহড়া অনুষ্ঠিত হয়।</p>

<p>এ সময় বক্তব্য রাখেন উপজেলা নির্বাহী কর্মকর্তা সাদ্দাম হোসেন। উপস্থিত ছিলেন ত্রাণ কর্মকর্তা মো. সানাউল্লাহ, ফায়ার সার্ভিস স্টেশন ইনচার্জ হিমাইল কবির, মাধ্যমিক শিক্ষা কর্মকর্তা মেরাজুল ইসলাম এবং প্রাথমিক শিক্ষা কর্মকর্তা এনামুল হক প্রমুখ।</p>

<p>অনুষ্ঠানের বিশেষ আকর্ষণ হিসেবে ফায়ার সার্ভিস ও সিভিল ডিফেন্সের সদস্যরা অগ্নিকাণ্ডসহ বিভিন্ন দুর্যোগ পরিস্থিতিতে দ্রুত প্রতিরোধ ও উদ্ধারকাজ পরিচালনার কৌশল প্রদর্শন করেন, যা উপস্থিত সবার মাঝে সচেতনতা তৈরি করে।</p>

<p>বক্তারা বলেন, প্রাকৃতিক দুর্যোগের ক্ষয়ক্ষতি কমাতে আগাম প্রস্তুতি ও জনসচেতনতা অপরিহার্য। নিয়মিত এমন কর্মসূচি বাস্তবায়ন হলে মানুষ দুর্যোগ মোকাবিলায় আরও দক্ষ ও প্রস্তুত হবে।</p>