<p>সরকারের পরিচালন বাজেটের আওতায় আয়োজিত সেমিনার বা কর্মশালায় ক্যাটাগরি ভিত্তিক সম্মানী বাড়ানো হয়েছে। মূল প্রবন্ধ উপস্থাপক এবং অংশগ্রহণকারীর সম্মানীর হার ঠিক রেখে &nbsp;একাধিক সঞ্চালক, সহায়ক কর্মচারী তিনজন, আলোচক তিনজন এবং অনধিক দুজন র&zwnj;্যাপোর্টিয়ারের সম্মানীর হার নির্ধারণ করা হলো।&nbsp;</p>

<p>আগে যেখানে ক্যাটাগরি ভিত্তিক সম্মানী &nbsp;একাধিক ব্যক্তির জন্য নির্ধারিত ছিল, সেখানে সমপরিমাণ অর্থ জনপ্রতি বরাদ্দ দেওয়া হয়েছে। &nbsp;এ সম্মানী দুই হাজার থেকে সর্বোচ্চ চার হাজার টাকা পর্যন্ত বাড়িয়ে গতকাল সোমবার অফিস আদেশ জারি করেছে অর্থ মন্ত্রণালয়ের অর্থ বিভাগ।</p>

<p>অর্থ মন্ত্রণালয়ের উপসচিব মোহাম্মদ রাশেদ হোসেন চৌধুরী স্বাক্ষরিত সেমিনার বা কর্মশালার খাতভিত্তিক সম্মানী হার পুনর্নির্ধারণ-সংক্রান্ত এ আদেশে বলা হয়, এখন থেকে মূল প্রবন্ধ উপস্থাপকের সম্মানী হবে সাড়ে চার হাজার টাকা। আগেও ছিল সাড়ে চার হাজার টাকা। তবে তারও আগে এই হার ছিল সাড়ে ৩ হাজার টাকা। এ ছাড়া সেমিনার বা কর্মশালার সঞ্চালকের সম্মানী আগের চার হাজার টাকা ঠিক রাখলেও এই হার জনপ্রতি বরাদ্দ দেওয়া হয়েছে। &nbsp;</p>

<p>আদেশে বলা হয়, একটি সেমিনার বা কর্মশালায় সর্বোচ্চ তিনজনকে আলোচকের এবং তিনজনকে সহায়ক কর্মচারীর সম্মানী প্রদান করা যাবে। এক্ষেত্রে &nbsp;আলোচকরা জনপ্রতি চার হাজার টাকা এবং সহায়ক কর্মচারীরা জনপ্রতি দুই হাজার টাকা করে সম্মানী পাবেন। আলোচকের সম্মানী এর আগে দেড় হাজার টাকা বাড়িয়ে চার হাজার টাকা করা হয়েছিল।&nbsp;</p>

<p>নতুন অফিস আদেশে সেই হার ঠিক রাখা হয়েছে। সেমিনার বা কর্মশালায় সহায়ক তিন কর্মচারীকে দুই হাজার টাকা করে সম্মানী দেওয়া যাবে। আগে যা ছিল দেড় হাজার টাকা। এছাড়া র&zwj;্যাপোর্টিয়ারের সম্মানী ৫০০ টাকা বাড়িয়ে আড়াই হাজারে উন্নীত করা হয়। একটি সেমিনারে সর্বোচ্চ দুইজন এ সম্মানী দেওয়া যাবে। সেমিনারে অংশগ্রহণকারীর সম্মানীও দুই হাজার টাকা ঠিক রাখা হয়েছে। যদিও গত বছরের ২৭ মের আগে এই হার ছিল এক হাজার টাকা।&nbsp;</p>

<p>উল্লেখ্য, সাত বছর পর সরকারের পরিচালন বাজেটের আওতায় আয়োজিত সেমিনার ও কর্মশালার খাতভিত্তিক এই সম্মানীর হার বাড়িয়ে গত বছরের ২৭ মে অফিস আদেশ জারি করেছিল অর্থ বিভাগ। যা গত বছরের ১ জুলাই থেকে কার্যকর হওয়ার কথা বলা হয়েছিল। গত ৫ মে রোববার অর্থ মন্ত্রণালয়ের অর্থ বিভাগের উপসচিব মোহাম্মদ রাশেদ হোসেন চৌধুরী স্বাক্ষরিত গত বছরের ২৭ মের অফিস আদেশটি গতকাল সোমবার পুনরায় জারি করা হয়।&nbsp;</p>

<p>অর্থের প্রাপ্যতা নিশ্চিত হয়ে এই সম্মানী দেওয়ার নির্দেশনা দিয়েছে অর্থ বিভাগ। সবশেষ ২০১৮ সালের ৭ জুন সরকার সেমিনার বা কর্মশালার খাতভিত্তিক সম্মানীর হার নির্ধারণ করেছিল। সাত বছর পর সেমিনার বা কর্মশালার খাতভিত্তিক সম্মানীর হার বাড়াল সরকার।</p>