<p>২৪ ঘণ্টার মধ্যে অভিযুক্ত চাঁদাবাজদের বিরুদ্ধে আইনি ব্যবস্থা না নিলে দিনাজপুরের পার্বতীপুরে কঠোর আন্দোলনের ঘোষণা দিয়েছেন রেলে কর্মকর্তা-কর্মচারীরা।</p>

<p>শনিবার (১৮ এপ্রিল) বেলা ৪টায় পার্বতীপুর রেলওয়ে জংশনের বিদ্যুৎ সরবরাহ উপকেন্দ্র ও এসএসএই&rsquo;র সামনে এ দাবিতে মানববন্ধন ও বিক্ষোভ মিছিলের কর্মসূচি পালন করে রেলের চার দপ্তরের দুই শতাধিক কর্মকর্তা-কর্মচারীরা।&nbsp;</p>

<p>এ সময় বক্তব্য দেন, এসএসএই (ওয়ার্কস) দপ্তরের নিরাপত্তা প্রহরী ইমাম হোসেন ও টলিম্যান আবুল বাসার প্রমুখ। &nbsp;</p>

<p>বিক্ষোভ মিছিল ও মানববন্ধনে বক্তারা চাঁদাবাজ, দখলবাজ ও মব সৃষ্টিকারী সন্ত্রাসীদের গ্রেপ্তার ও দৃষ্টান্তমূলক শাস্তির ব্যবস্থা এবং রেলওয়ে কর্মকর্তা-কর্মচারীদের অবিলম্বে নিরাপদ কর্ম পরিবেশ নিশ্চিতের দাবি জানান। আগামী ২৪ ঘণ্টার মধ্যে এ ব্যাপারে কার্যকর ব্যবস্থা নেয়া হলে রেলে পশ্চিমঞ্চলে বৃহত্তর আন্দোলন কর্মসুচি ঘোষণা করা হবে বলে তারা জানান।&nbsp;</p>

<p>পার্বতীপুর রেলওয়ের ঊধ্বর্তন উপসহকারী প্রকৌশলী (ওয়াকর্স) মো. রাজা আলী শেখ বলেন, গত ১৪ এপ্রিল সন্ধ্যায় তার দপ্তরে গিয়ে ২ লাখ টাকার চাঁদা দাবি করে কয়েকজন যুবক। চাঁদা না পেয়ে তারা তাকে প্রাণনাশের ও কীভাবে পার্বতীপুরে চাকরি করেন তা দেখে নেয়ার হুমকি দেন। তিনি এ ঘটনায় শনিবার সকালে রেলওয়ে থানায় একটি লিখিত অভিযোগ করেন। &nbsp;</p>

<p>পার্বতীপুর রেলওয়ের থানার ওসি জুলফিকার আলী বলেন, এ ঘটনায় পার্বতীপুর রেলওয়ের ঊধ্বর্তন উপসহকারী প্রকৌশলী (ওয়াকর্স) মো. রাজা আলী শেখ একটি লিখিত অভিযোগ করেন। তদন্ত করে দায়ী ব্যক্তিদের বিরুদ্ধে আইনি ব্যবস্থা নেয়া হবে। &nbsp;<br />
&nbsp;</p>