<p>চুয়াডাঙ্গায় মোটরসাইকেল নিয়ন্ত্রয় হারিয়ে গাছের সাথে ধাক্কায় রাকিবুল ইসলাম (৩০) নামে এক যুবক নিহত হয়েছে।</p>

<p>বুধবার রাত পৌনে ১২ টার দিকে সদর উপজেলার আকন্দবাড়িয়া স্টার ইটভাটার কাছে এ ঘটনা ঘটে। নিহত রাকিবুল ওই গ্রামের আকছেদ আলীর ছেলে।</p>

<p>দর্শনা থানার অফিসার ইনচার্জ (ওসি) মেহেদী হাসান জানান, ঘটনার সময় রাকিবুল ইসলাম মোটরসাইকেলযোগে দর্শনা শহর থেকে নিজ বাড়ি ফিরছিলেন। এ সময় আকন্দবাড়িয়া স্টার ইটভাটার কাছে মোটরসাইকেল নিয়ন্ত্রণ হারিয়ে রাস্তার পাশের একটি গাছের সাথে ধাক্কায় গুরুতর আহত হন। পরে পথচারীরা তাকে উদ্ধার করে চুয়াডাঙ্গা সদর হাসপাতালে নেয়ার পথে ফকিরপাড়া নামক স্থানে পৌঁছালে তার মৃত্যু হয়।</p>

<p>&nbsp;</p>