<p>ডিস্ট্রিবিউশন নেটওয়ার্কে ফ্রন্টলাইন টিমের স্বাস্থ্য, নিরাপত্তা ও সুরক্ষা (এইচএসএস) সম্পর্কিত বিভিন্ন উদ্যোগ গ্রহণ করেছে দেশের শীর্ষস্থানীয় টেলিযোগাযোগসেবা প্রদানকারী কোম্পানী গ্রামীণফোন।&nbsp;</p>

<p>এই কার্যক্রমের মূল লক্ষ্য হলো মাঠপর্যায়ের কর্মীদের পেশাগত ঝুঁকি হ্রাস করা, যানবাহনের নিরাপত্তার মান উন্নত করা এবং একটি শক্তিশালী ও কাঠামোবদ্ধ নিরাপত্তা সংস্কৃতি গড়ে তোলা।</p>

<p>এই প্রচেষ্টার একটি গুরুত্বপূর্ণ অংশ হিসেবে দেশব্যাপী ডিফেন্সিভ মোটরবাইক প্রশিক্ষণ কর্মসূচি পরিচালনা করা হয়, যেখানে ফ্রন্টলাইন কর্মীদের জন্য বিশেষায়িত ড্রাইভিং প্রশিক্ষণের আয়োজন করা হয়।&nbsp;</p>

<p>এছাড়াও, মোটরবাইক হেলথ চেক-আপ ক্যাম্পেইনের মাধ্যমে সার্টিফায়েড মেকানিকদের দ্বারা মাঠপর্যায়ের সকল কর্মীর মোটরবাইক পুঙ্খানুপুঙ্খভাবে পরীক্ষা করা হয়েছে। এর পাশাপাশি, ডিস্ট্রিবিউশন হাউস ফিল্ড ফোর্স (ডিএইচএফএফ) সদস্যদের জন্য মানসম্মত সুরক্ষা জুতা বিতরণ করেছে গ্রামীণফোন।&nbsp;</p>

<p>গ্রামীণফোনের চিফ মার্কেটিং অফিসার ফারহা নাজ জামান বলেন, &ldquo;গ্রামীণফোনে কার্যক্রম পরিচালনার একটি অবিচ্ছেদ্য অংশ হচ্ছে নিরাপত্তা। নিয়মতান্ত্রিকভাবে অপারেশনাল ঝুঁকি কমাতে এবং আমাদের ফ্রন্টলাইন টিমকে নিরাপদে কাজ করার জন্য প্রয়োজনীয় দক্ষতা ও সুরক্ষা সরঞ্জাম প্রদান করতে এই উদ্যোগগুলো নেওয়া হয়েছে। সেবা প্রদানের ধারাবাহিকতা রক্ষা এবং দীর্ঘমেয়াদি অপারেশনাল স্থিতিশীলতা নিশ্চিত করার জন্য ডিস্ট্রিবিউশন নেটওয়ার্ক জুড়ে নিরাপত্তার মান শক্তিশালী করা অপরিহার্য।&rdquo;&nbsp;</p>