<p>সমাজের মূলধারার সাথে মিলেমিশে সুবিধাবঞ্চিত পথশিশুদের ঈদ উদযাপনের লক্ষ্যে শতাধিক পথশিশুদের মাঝে নতুন ঈদের পোশাক, খাদ্যসামগ্রী ও বিভিন্ন উপহার সামগ্রী বিতরণ করেছে ইউনিস্যাব রাজশাহী অঞ্চল। শুক্রবার (৭ মার্চ) রাজশাহী বিশ্ববিদ্যালয়ের শহীদ সুখরঞ্জন সমাদ্দার ছাত্র-শিক্ষক মিলনায়তন কেন্দ্রে (টিএসসিসি) &lsquo; ঈদ ফর স্ট্রিট চিল্ড্রেন &rsquo; নামকরণে এ আয়োজন করা হয়।&nbsp;</p>

<p>এই আয়োজনে রাজশাহীর একাধিক এলাকা থেকে প্রায় শতাধিক শিশু অংশ নেয়। নতুন পোশাক,গল্পের সুর ও রঙের মাধুর্যে আনন্দে উদযাপন করে তারা এই রঙিন দিন। আয়োজকরা জানান, ঈদের দিন কোনো শিশু যেন আনন্দ থেকে বঞ্চিত না হয় এবং সমাজের মূলধারার সাথে মিলেমিশে উৎসবটি উদযাপন করতে পারে, তা নিশ্চিত করতেই এই উদ্যোগ।<br />
অনুষ্ঠানে প্রধান অতিথি হিসেবে উপস্থিত ছিলেন রাজশাহী বিশ্ববিদ্যালয়ের উপ-উপাচার্য (প্রশাসন) অধ্যাপক মঈন উদ্দীন। বিশেষ অতিথি হিসেবে উপস্থিত ছিলেন বিশ্ববিদ্যালয়ের প্রক্টর অধ্যাপক মাহবুবুর রহমান, ছাত্র উপদেষ্টা অধ্যাপক আমিরুল ইসলাম কনক, অধ্যাপক সাজ্জাদুর রহিম, অধ্যাপক জহুরুল আনিস এবং ইউনিস্যাব রাজশাহী বিভাগের লাইফটাইম অ্যালামনাই রাশেদুল ইসলাম সজীব।<br />
ইউনিস্যাব রাজশাহী বিভাগের আঞ্চলিক সম্পাদক রাশেদুজ্জামান রাকিব বলেন, &ldquo;ঈদ আনন্দের উৎসব। কিন্তু আমাদের সমাজে এখনও অনেক শিশু আছে যারা এই আনন্দ থেকে বঞ্চিত থাকে। ইদ ফর স্ট্রিট চিল্ড্রেন উদ্যোগের মাধ্যমে আমরা চেষ্টা করেছি তাদের মুখে একটু হাসি ফোটাতে এবং তাদের সাথে ঈদের আনন্দ ভাগ করে নিতে। তরুণ স্বেচ্ছাসেবকদের নিষ্ঠা ও সমাজের বিভিন্ন মানুষের সহযোগিতায় এবারের আয়োজন সফলভাবে সম্পন্ন হয়েছে।&rdquo;<br />
তিনি আরোও বলেন, &ldquo;ইদ ফর স্ট্রিট চিল্ড্রেন আমাদের একটি সিগনেচার ইভেন্ট। এই মানবিক উদ্যোগের মাধ্যমে নগরীর অবহেলিত ও ছিন্নমূল পথশিশুদের মুখে ইদের আনন্দ ফুটিয়ে তোলাই আমাদের মূল লক্ষ্য। ঈদের আনন্দ সবার জন্য, এই বিশ্বাস থেকেই আমাদের এ প্রয়াস।&rdquo;</p>

<p>ইউনিস্যাব সূত্রে জানা যায়, কর্মসূচির আওতায় পথশিশুদের পোশাক ও উপহারের পাশাপাশি তাদের পরিবারের জন্য প্রয়োজনীয় খাদ্যসামগ্রী দেওয়া হয়। এই কর্মসূচি বাস্তবায়নে প্রয়োজনীয় তহবিল সংগ্রহের কাজ শুরু হয় গত ২২ ফেব্রুয়ারী সন্ধ্যা থেকে রাজশাহী বিশ্ববিদ্যালয়ের বিভিন্ন আবাসিক হলে তহবিল সংগ্রহের মাধ্যমে। সংগঠনের স্বেচ্ছাসেবীরা বিভিন্ন আবাসিক হল ছাড়াও নগরীর বিভিন্ন এলাকায় তহবিল সংগ্রহ করে। এছাড়া অনলাইনে তাহবিল সংগ্রহ এবং সংগঠনের বর্তমান ও সাবেক সদস্যদের অনুদানের মাধ্যমে অর্থ সংগ্রহ করা হয়।&nbsp;<br />
সংশ্লিষ্টরা জানান, তরুণ স্বেচ্ছাসেবকদের আন্তরিকতা, শিক্ষার্থী ও শুভাকাঙ্ক্ষীদের সহযোগিতা এবং সমাজের বিভিন্ন স্তরের মানুষের সমর্থনে এবারের আয়োজন সফলভাবে বাস্তবায়িত হয়েছে&nbsp;</p>

<p>তারা আরও আশা প্রকাশ করেন যে, ভবিষ্যতেও ইউনিস্যাব রাজশাহী ডিভিশন জাতিসংঘের টেকসই উন্নয়ন লক্ষ্যমাত্রা (এসডিজি)-এর আলোকে তরুণ সমাজকে সম্পৃক্ত করে মানবিক ও উন্নয়নমূলক কার্যক্রম অব্যাহত রাখবে এবং সমাজে ইতিবাচক পরিবর্তন আনতে ভূমিকা রাখবে।</p>

<p>উল্লেখ্য,যুবসমাজের গঠনমূলক উন্নয়ন ও নেতৃত্বের বিকাশকে প্রতিপাদ্যকে সামনে রেখে &lsquo;স্বেচ্ছাসেবী কার্যক্রমের মাধ্যমে নেতৃত্বের বিকাশ&rsquo; এই স্লোগান নিয়ে ২০১৪ সালে যাত্রা শুরু করে ইউনিস্যাব রাজশাহী অঞ্চল। তরুণ শিক্ষার্থীদের দক্ষতা উন্নয়ন, আর্থ-সামাজিক অগ্রগতি এবং পরিবেশ সচেতনতা বৃদ্ধির লক্ষ্যে নিয়মিত বিভিন্ন স্বেচ্ছাসেবামূলক কার্যক্রম পরিচালনা করে আসছে ইউনিস্যাব রাজশাহী অঞ্চল। সেই ধারাবাহিকতায় ২০১৪ সাল থেকে &lsquo; ঈদ ফর স্ট্রিট চিল্ড্রেন &lsquo;, &lsquo; প্রজেক্ট ক্লিন অ্যান্ড কেয়ার &lsquo;, &lsquo; ন্যাশনাল ট্যালেন্ট ফেস্ট &lsquo;, &lsquo; ছায়া জাতিসংঘ ( UNYSAB MUN ) &lsquo; আয়োজন করে আসছে।&nbsp;</p>