<p>পিরোজপুরের মঠবাড়িয়ায় মানবিক সহায়তা কর্মসূচির আওতায় সৌদি আরবের বাদশাহ সালমান হিউম্যানিটেরিয়ান এইড অ্যান্ড রিলিফ সেন্টারের উপহারের খেজুর বিতরণ করা হয়েছে।&nbsp;</p>

<p>শুক্রবার (১৩ মার্চ) বিকেলে উপজেলা পরিষদ মিলনায়তনে উপজেলার ৭৬টি এতিমখানার প্রতিনিধিদের হাতে এসব খেজুর তুলে দেওয়া হয়। ​উপজেলা প্রশাসন ও উপজেলা দুর্যোগ ব্যবস্থাপনা বিভাগের আয়োজনে এই বিতরণ অনুষ্ঠানে সভাপতিত্ব করেন সহকারী কমিশনার (ভূমি) সুদীপ্ত দেবনাথ।</p>

<p>​অনুষ্ঠানে অন্যান্যের মধ্যে উপস্থিত ছিলেন উপজেলা প্রকল্প বাস্তবায়ন কর্মকর্তা (পিআইও) সাইফুল ইসলাম, মঠবাড়িয়া প্রেস ক্লাবের সভাপতি রফিকুজ্জামান আবির ও স্থানীয় সংসদ সদস্যের প্রতিনিধি মাওলানা আবুল কালাম, সাংবাদিক ইসরাত জাহান মমতাজ, শাকিল আহম্মেদ, রুবেল মিয়া, আবিদ হাসানসহ স্থানীয় গণ্যমান্য ব্যক্তিবর্গ।</p>

<p>​সংশ্লিষ্ট সূত্রে জানা গেছে, পবিত্র রমজান মাস ও ঈদকে সামনে রেখে বন্ধুপ্রতিম দেশ সৌদি আরবের পক্ষ থেকে এতিম শিশুদের জন্য এই বিশেষ উপহার পাঠানো হয়েছে। উপজেলার সকল নিবন্ধিত এতিমখানার প্রধানরা উপস্থিত থেকে এই বরাদ্দ গ্রহণ করেন।</p>