<p>আসন্ন ত্রয়োদশ জাতীয় সংসদ নির্বাচন সামনে রেখে ঝিনাইদহ-১ শৈলকুপা আসনে জামায়াতে ইসলামীর উদ্যোগে গনমিছিল ও সমাবেশ অনুষ্ঠিত হয়েছে। সোমবার (৯ ফেব্রুয়ারি) দুপুর থেকে উপজেলার বিভিন্ন ইউনিয়ন ও গ্রাম থেকে খন্ড খন্ড মিছিল নিয়ে কর্মী ও সমর্থকেরা উপজেলা শহরের নতুন বাজার এলাকায় জড়ো হয়। পরে সেখান থেকে গনমিছিল বের করা হয়। মিছিলটি শহরের বিভিন্ন এলাকা ঘুরে একই স্থানে এসে শেষ হয়। পরে সেখানে সংক্ষিপ্ত সমাবেশ অনুষ্ঠিত হয়।</p>

<p>সমাবেশে শৈলকুপা আসনের জামায়াত ইসলামী বাংলাদেশ এর সংসদ সদস্য প্রার্থী এএসএম মতিউর রহমান,আসন পরিচালক মোহাদ্দেস মাওলানা মো: রবিউল ইসলাম,এনসিপি নেতা লাবাবুল বাসার সহ অন্যান্যরা উপস্থিত ছিলেন।</p>

<p>এসময় জামায়াত ইসলামী বাংলাদেশ প্রার্থী এএসএম মতিউর রহমান বলেন,দীর্ঘদিন ধরে দেশে নৈতিক অবক্ষয়,সামাজিক বৈষম্য ও নিরাপত্তাহীনতা বেড়েছে। এসব সমস্যা থেকে উত্তরণের জন্য ইসলামী আদর্শভিত্তিক নেতৃত্ব প্রয়োজন। এ জন্য তারা ঐক্যবদ্ধভাবে কাজ করার অঙ্গীকার ব্যক্ত করেন।</p>

<p>&nbsp;</p>

<p>কাওছার আল হাবীব/এদিন</p>