<p>দুই সপ্তাহের ব্যবধানে ঢাকার গ&zwj;্যাস বিতরণ পাইপলাইনে তৃতীয়বারের মতো দুর্ঘটনা ঘটেছে। এবার উত্তরা টঙ্গী ব্রিজের কাছে শিল্প গ্রাহকের সার্ভিস লাইনের ভাল্&zwnj;ভ ফেটে উচ্চ চাপে গ্যাস লিকেজ হয়েছে। এই দুর্ঘটনার জন্য তাৎক্ষণিক উত্তরার মূল পাইপলাইনে সরবরাহ বন্ধ করে দেওয়া হয়েছে।</p>

<p>মঙ্গলবার (১৩ জানুয়ারি) রাতে&nbsp;তিতাস গ্যাস ট্রান্সমিশন অ্যান্ড ডিস্ট্রিবিউশন পিএলসি এক সংবাদ বিজ্ঞপ্তিতে এ তথ্য জানিয়েছে।</p>

<p>তিতাসের বিজ্ঞপ্তিতে বলা হয়েছে, লিকেজ হওয়ায় উত্তরায় গ্যাস বিতরণের মূল ১২ ইঞ্চি ব্যাসের পাইপলাইন &lsquo;শাটডাউন&rsquo; করায় সমগ্র উত্তরা, উত্তরখান, দক্ষিণখান ও সন্নিহিত এলাকায় গ্যাস সরবরাহ বন্ধ রয়েছে এবং ভাল্&zwnj;ভটি প্রতিস্থাপনের কাজ চলছে।</p>

<p>এ ভাল্&zwnj;ভ&nbsp;পাইপলাইনের বিভিন্ন পয়েন্টে থাকে এবং তা&nbsp;গ&zwj;্যাসের প্রবাহ কমানো বা বাড়ানোর কাজে ব&zwj;্যবহৃত হয়।&nbsp;</p>

<p>তিতাস গ্যাস কর্তৃপক্ষ গ্রাহকদের সাময়িক অসুবিধার জন্য আন্তরিকভাবে দুঃখ প্রকাশ করেছে।</p>

<p>ঢাকায় এলপিজি গ&zwj;্যাসের সরবরাহ সংকট চলছে। দ্বিগুন দাম দিয়েও গত এক মাস এলপিজি সিলিন্ডার পাওয়া যাচ্ছে না। এর মধ&zwj;্যে নিয়মিত দুর্ঘটনায় পাইপলাইন গ&zwj;্যাসের সরবরাহ ব&zwj;্যাহত হচ্ছে।&nbsp;</p>

<p>গত ৪ জানুয়ারিতে তুরাগ নদীর নিচে পাইপলাইন ছিদ্র হওয়ায় এখনো মিরপুর, মোহাম্মদপুর এলাকায় গ&zwj;্যাসের সরবরাহ বিঘ্নিত হচ্ছে। এরপর গত ১০ জানুয়ারি দুপুরে গণভবনের সামনে একটি ভাল্&zwnj;ভ ফেটে গিয়ে সরবরাহ বন্ধ হলে ভোগান্তিতে পড়েন গ্রাহকেরা। যদিও ওই দিন রাতে নতুন ভাল্&zwnj;ভ বসানোর পর আবার গ&zwj;্যাস সরবরাহ চালু করা হয়।</p>