<p>সাতক্ষীরার শ্যামনগর উপজেলার নূরনগর ইউনিয়নের কুলতলী গ্রামে বজ্রপাতে ইয়াকুব আলী(৫৬) নামের এক ব্যক্তি নিহত হয়েছেন। মঙ্গলবার &nbsp;(৭ এপ্রিল) বিকালের দিকে এ মর্মান্তিক ঘটনা ঘটে।</p>

<p>স্থানীয় সূত্রে জানা যায়, বিকেলের দিকে হঠাৎ আবহাওয়ার পরিবর্তন হয়ে এলাকায় বজ্রসহ বৃষ্টি শুরু হয়। এ সময় নিজ চিংড়ী ঘেরে অবস্থান করছিলেন ইয়াকুব আলী। আকস্মিক বজ্রপাতে তিনি গুরুতর আহত হন। পরে স্থানীয়রা দ্রুত তাকে উদ্ধার করে চিকিৎসার উদ্যোগ নিলেও পথিমধ্যে তিনি মৃত্যুবরণ করেন।</p>

<p>গ্রামবাসীরা জানান, মৃত্যুর কয়েক ঘণ্টা আগেও তিনি স্বাভাবিকভাবে দৈনন্দিন কাজকর্ম করছিলেন। বিকেলে হঠাৎ তার মৃত্যুর খবর ছড়িয়ে পড়লে এলাকায় নেমে আসে শোকের ছায়া।</p>

<p>জানা যায়, তার একটি পুত্র ও একটি কন্যা সন্তান রয়েছে।&nbsp;উপজেলার নুর নগর ইউপির প্রশাসনিক কর্মকর্তা আমিনুর রহমান বিষয়টি নিশ্চিত করেছেন।</p>