<p>সাতক্ষীরার শ্যামনগরে বালুমহল ও মাটি ব্যবস্থাপনা আইন লঙ্ঘন করে অবৈধভাবে জমি থেকে মাটি উত্তোলন করায় দু&rsquo;টি ভাটা মালিককে ভ্রাম্যমান আদালতে ছয় লাখ টাকা জরিমানা করা হয়েছে ।</p>

<p>বৃহস্পতিবার(২৬ ফেব্রুয়ারী) সাতক্ষীরা জেলা প্রশাসনের নির্বাহী ম্যাজিস্ট্রেটের নেতৃত্বে ইট ভাটায় অভিযান চালিয়ে জরিমানা করা হয়।</p>

<p>জানা যায়, শ্যামনগর উপজেলার রামজীবনপুর এলাকার মেসার্স আশা ব্রিকস, নাটুয়াবেড় এলাকার মেসার্স মোস্তফা ব্রিকস এর মালিকগণ তাদের ইট ভাটায় ইট বানানোর জন্য পাশর্^বর্তী জমি থেকে অবৈধভাবে মাটি উত্তোলণ করে আসছিল। বিষয়টি জানতে পেরে নির্বাহী ম্যাজিস্ট্রেট মোঃ নাভিল হোসেন তামিম দুটি ইট ভাটায় পৃথকভাবে অভিযান পরিচালনা করেন। এসময় অভিযোগের সত্যতা পাওয়ায় বালুমহল ও মাটি ব্যবস্থাপনা আইন ২০১০&rsquo;এর ৭(ক) এবং ১৫(১) ধারায় ভ্রাম্যমান আদালত পরিচালনা করে মেসার্স মোস্তফা ব্রিকস ও মেসার্স আশা ব্রিকসকের মালিকের প্রত্যেককে ৩ লাখ করে মোট ৬ লাখ টাকা জরিমানা করেন।</p>

<p>ইট ভাটায় অভিযান পরিচালনাকালে এসময় আরও উপস্থিত ছিলেন পরিবেশ অধিদপ্তর সাতক্ষীরার সহকারী পরিচালক মোঃ আসাদুজ্জামান, পুলিশ ও আনসার সদস্যরা উপস্থিত ছিলেন। পরিবেশ অধিদপ্তরের সহকারী পরিচালক বিষয়টি নিশ্চিত করে বলেন জরিমানার টাকা তাৎক্ষনিভাবে আদায় করা হয়েছে।</p>

<p>&nbsp;</p>