<p>জামালপুরে বকশীগঞ্জে স্বেচ্ছাসেবক দল নেতার ওপর হামলার প্রতিবাদে ও হামলার মদদদাতা সাধুরপাড়া ইউপি চেয়ারম্যান মাহমুদুল আলম বাবুকে গ্রেপ্তারের দাবিতে সংবাদ সম্মেলন অনুষ্ঠিত হয়েছে।&nbsp;</p>

<p>শনিবার (১৮ এপ্রিল) দুপুরে পৌর শহরের হাই স্কুল মোড় এলাকায় অবস্থিত মেরুরচর ইউনিয়ন বিএনপির অস্থায়ী &nbsp;কার্যালয়ে ওই সংবাদ সম্মেলন করেন উপজেলা স্বেচ্ছাসেবক দলের যুগ্ম আহবায়ক খোরশেদ আলম ও সাধুরপাড়া ইউনিয়ন স্বেচ্ছাসেবক দলের সভাপতি আনার আলী।&nbsp;</p>

<p>সংবাদ সম্মেলনে ভুক্তভোগী খোরশেদ আলম বলেন,&nbsp; গত ১০ এপ্রিল রাতে হাটের ইজারা দেওয়াকে কেন্দ্র করে সাধুরপাড়া ইউনিয়নের কামালের বার্তী বাজারে আমার উপর হামলা করে সাংবাদিক গোলাম রাব্বানী নাদিম হত্যা মামলার প্রধান আসামি চেয়ারম্যান মাহমুদুল আলম বাবু ও তাঁর লোকজন। বিষয়টি নিয়ে থানায় অভিযোগ দেওয়া হলেও ৮ দিনেও মামলা অন্তর্ভুক্ত করেননি বকশীগঞ্জ থানার ওসি মকবুল হোসেন ।&nbsp;</p>

<p>তাই মামলা রুজু করা ও হামলার মদদদাতা চেয়ারম্যান বাবুকে গ্রেপ্তারের দাবিতে ২৪ ঘন্টার আল্টিমেটাম দেন তাঁরা।&nbsp;</p>

<p>তবে বকশীগঞ্জ থানার ভারপ্রাপ্ত কর্মকর্তা মকবুল হোসেন জানান, ঘটনাটি মীমাংসা করতে বিএনপির নেতৃবৃন্দ দায়িত্ব নিয়েছেন।</p>

<p>&nbsp;</p>