<p>আগামীকাল শনিবার (২১ মার্চ) সারাদেশে মুসলমানদের ধর্মীয় উৎসব পবিত্র ঈদুল ফিতর অনুষ্ঠিত হবে। সকালে ঈদ জামাতে অংশ নেওয়ার মধ্য দিয়ে শুরু হয় এ উৎসব। প্রতিবারের মতো এবারও সিলেটের প্রধান ঈদ জামাত ঐতিহ্যবাহী শাহী ঈদগাহ মাঠে সকাল সাড়ে ৮টায় অনুষ্টিত হবে। বাণিজ্য, শিল্প, বস্ত্র ও পাট মন্ত্রী খন্দকার আব্দুল মুক্তাদির, প্রবাসী কল্যাণ ও বৈদেশিক কর্মসংস্থান মন্ত্রী আরিফুল হক চৌধুরী, সিলেট সিটি কর্পোরেশনের প্রশাসক আব্দুল কাইয়ুম চৌধুরীসহ জেলা প্রশাসন ও পুলিশ প্রশাসনের উচ্চ পদস্থ কর্মকর্তা এবং বিশিষ্টজনেরা এখানে নামাজ আদায় করবেন।</p>

<p>এ ছাড়াও দরগাহে হযরত শাহজালাল (রহ.) জামে মসজিদ প্রাঙ্গণে সকাল সাড়ে ৮টায় ঈদুল ফিতরের জামাত অনুষ্ঠিত হবে।&nbsp;</p>

<p>হযরত শাহপরাণ (রহ.) জামে মসজিদ প্রাঙ্গণে সকাল সাড়ে ৮টায় ঈদ জামাত অনুষ্ঠিত হবে।&nbsp;</p>

<p>সিলেট সরকারি আলিয়া মাদ্রাসা মাঠে আনজুমানে খেদমতে কুরআন সিলেটের উদ্যোগে পবিত্র ঈদুল ফিতরের জামাত সকাল ৮টায় অনুষ্ঠিত হবে। জামাতে মহিলা ও শিশুদের জন্য আলাদা প্যান্ডেলের ব্যবস্থা থাকবে।&nbsp;<br />
নগরীর কোর্ট পয়েন্ট সংলগ্ন কালেক্টরেট জামে মসজিদে ঈদুল ফিতরের জামাত অনুষ্ঠিত হবে সকাল ৭টায়।&nbsp;</p>

<p>বন্দরবাজারের ঐতিহ্যবাহী কুদরত উল্লাহ জামে মসজিদে পবিত্র ঈদুল ফিতরের ৩টি জামাত হবে। প্রথম জামাত সকাল ৭টায়, দ্বিতীয় জামাত সকাল ৮টায় ও তৃতীয় জামাত সকাল ৯টায় অনুষ্ঠিত হবে।</p>

<p>এ ছাড়া নগরীর জামেয়া মদীনাতুল উলুম খাসদবীর মাদ্রাসায় ঈদুল ফিতরের দুটি জামাত হবে। প্রথমটি সকাল ৮টায় ও দ্বিতীয়টি সকাল সাড়ে ৮টায় অনুষ্ঠিত হবে।<br />
দক্ষিণ সুরমার সিলাম শাহী ঈদগাহ ময়দানে ঈদের প্রথম জামাত সকাল সাড়ে ৭টায়, দ্বিতীয় জামাত সকাল সাড়ে ৮টায় অনুষ্ঠিত হবে। এ ছাড়া কাজিরবাজার মখন জামে মসজিদে সকাল সোয়া ৯টায়, টিলাগড় শাহ মাদানী ঈদগাহ ময়দানে সকাল সাড়ে ৮টায় ঈদ জামাত অনুষ্ঠিত হবে।</p>

<p><br />
&nbsp;</p>