<p>পবিত্র ঈদ-উল-ফিতর উপলক্ষে প্রধানমন্ত্রীর ত্রাণ ও কল্যাণ তহবিল থেকে সিরাজগঞ্জের শাহজাদপুর উপজেলার অসহায় ও দুস্থ মানুষের মাঝে নগদ অর্থ ও বস্ত্র বিতরণ করা হয়েছে।</p>

<p>রবিবার (২২ মার্চ) দুপুরে সিরাজগঞ্জ-৬, শাহজাদপুর আসনের সংসদ সদস্য ও স্বাস্থ্য প্রতিমন্ত্রী ড. এম এ মুহিত প্রধান অতিথি হিসেবে উপস্থিত থেকে শাহজাদপুর সরকারি মডেল পাইলট উচ্চ বিদ্যালয় চত্বরে এ সহায়তা প্রদান করেন।</p>

<p>স্বাস্থ্য প্রতিমন্ত্রী ড. এম এ মুহিত জানান, প্রধানমন্ত্রীর ত্রাণ ও কল্যাণ তহবিলের আওতায় ঈদ উপলক্ষে সিরাজগঞ্জ-৬, শাহজাদপুর আসনের বিভিন্ন ইউনিয়নের হতদরিদ্র পরিবারের মাঝে এই বস্ত্র ও নগদ সহায়তা পৌঁছে দেওয়া হচ্ছে।</p>

<p>উপজেলা যুবদলের সদস্য সচিব আব্দুল্লাহ আল মাহমুদের সঞ্চালনায় অনুষ্ঠানে উপজেলা নির্বাহী কর্মকর্তা মাসফিকা হোসেন, শাহজাদপুর থানার ওসি মো. সাইফুল ইসলাম, উপজেলা বিএনপির সাবেক সাধারণ সম্পাদক আরিফুজ্জামান আরিফ, সহ-সভাপতি আব্দুল জব্বার, পৌর বিএনপির সাবেক সভাপতি এমদাদুল হক নওশাদসহ দলীয় নেতাকর্মীরা উপস্থিত ছিলেন।&nbsp;</p>