<p>সিরাজগঞ্জের তাঁড়াশ উপজেলায় ঢাকা-নাটোর মহাসড়কে বাস ও পিকআপের মুখোমুখি সংঘর্ষে এক পিকআপ চালক নিহত হয়েছেন।</p>

<p>মঙ্গলবার (১০ মার্চ) সন্ধ্যায় হাটিকুমরুল হাইওয়ে থানাধীন মান্নান নগর হামকুরিয়া পেট্রোল পাম্পের সামনে ঢাকা-নাটোর মহাসড়কে এ দুর্ঘটনা ঘটে।<br />
দুর্ঘটনায় নিহত পিকআপ চালক হলেন সিরাজগঞ্জ জেলার চৌহালী উপজেলার নান্টু মিয়ার ছেলে আলমাছ (৩৫)।</p>

<p>হাটিকুমরুল হাইওয়ে থানার ভারপ্রাপ্ত কর্মকর্তা (ওসি) ইসমাইল হোসেন &nbsp;জানায়, ঢাকাগামী একটি পিকআপ এবং রাজশাহীগামী একটি বাস ঘটনাস্থলে পৌঁছালে মুখোমুখি সংঘর্ষ হয়। এতে পিকআপের চালক আলমাছ গুরুতর রক্তাক্ত জখম হন এবং ঘটনাস্থলেই তার মৃত্যু হয়।</p>

<p>খবর পেয়ে হাটিকুমরুল হাইওয়ে থানা পুলিশ দ্রুত ঘটনাস্থলে পৌঁছে স্থানীয় লোকজনের উপস্থিতিতে নিহত চালকের মরদেহ উদ্ধার করে এবং সুরতহাল প্রতিবেদন প্রস্তুত করে। পরে</p>

<p>দুর্ঘটনাকবলিত গাড়ি দুটি হাইওয়ে থানার হেফাজতে নেওয়া হয়।</p>

<p>এদিকে দুর্ঘটনার পর ঘাতক বাসের চালক গাড়ি রেখে কৌশলে পালিয়ে যায় বলে জানিয়েছে পুলিশ।<br />
পুলিশ আরও জানায়, দুর্ঘটনার পর মহাসড়কে যানবাহন চলাচল স্বাভাবিক রয়েছে এবং এ ঘটনায় আইনগত ব্যবস্থা প্রক্রিয়াধীন রয়েছে।</p>