<p>ইরান সর্ব শক্তি দিয়ে আয়াতুল্লাহ আলী খামেনি হত্যার প্রতিশোধ নেবে উল্লেখ করে দেশটির প্রেসিডেন্ট মাসুদ পেজেশকিয়ান বলেন, &lsquo;যুক্তরাষ্ট্র ও ইসরায়েলের হামলায় সর্বোচ্চ নেতা আয়াতুল্লাহ আলি খামেনি হত্যার প্রতিশোধ নেওয়া ইসলামী প্রজাতন্ত্রের বৈধ অধিকার ও দায়িত্ব।&rsquo;</p>

<p>রোববার (১ মার্চ) দেশটির রাষ্ট্রীয় টেলিভিশনে দেওয়া এক বিবৃতিতে তিনি এই কথা বলেন।</p>

<p>খামেনির মৃত্যুতে শোক প্রকাশ করে প্রেসিডেন্ট বলেন, &lsquo;এই অপরাধের পরিকল্পনাকারী, যারা অপরাধের নির্দেশ দিয়েছে তাদের কাছ থেকে প্রতিশোধ নেওয়া ইসলামী প্রজাতন্ত্র ইরানের কর্তব্য।&rsquo;</p>

<p>তিনি আরও বলেন, &lsquo;অপরাধীদের ওপর হামলাকে ইরান তার কর্তব্য এবং বৈধ অধিকার বলে মনে করে। তাদের ওপর হামলার দায়িত্ব ও বাধ্যবাধকতা পূরণে ইরান তার সব শক্তি নিবেদন করবে। আমাদের সর্বোচ্চ নেতা খামেনি ও উচ্চপদস্থ কমান্ডারদের হত্যার প্রতিশোধ নেব।&rsquo;</p>