<p>এবারের ঈদুল ফিতরে মুক্তি পাচ্ছে ৫টি সিনেমা। তবে সিনেমা মুক্তির তালিকায় শবনম বুবলীর &lsquo;পিনিক&rsquo; থাকলেও তালিকা থেকে বাদ পড়েছে ছবিটি।</p>

<p>জাহিদ জুয়েল পরিচালিত এই ছবিতে জুটি বেঁধেছিলেন সময়ের আলোচিত দুই অভিনয়শিল্পী আদর আজাদ ও শবনম বুবলী।&nbsp;</p>

<p>তবে সিনেমাটি শেষ পর্যন্ত ঈদের মুক্তি প্রতীক্ষিত সিনেমার তালিকা থেকে বাদ পড়েছে।</p>

<p>এ নিয়ে ক্ষোভ প্রকাশ করেছেন ছবিটির মুক্তি ও পরিবেশনার দায়িত্বে থাকা পরিচালক সায়মন তারিক।&nbsp;</p>

<p>পরিচালক সায়মন তারিক গণমাধ্যমকে জানান, সময়মতো সেন্সর ছাড়পত্র না পাওয়ায় এই অনাকাঙ্ক্ষিত সিদ্ধান্ত নিতে হয়েছে তাদের।</p>

<p>তিনি বলেন, &lsquo;আমরা এই ঈদে ছবিটি মুক্তি দিতে পারছি না। সেন্সর বোর্ডের চেয়ারম্যান আমাদের সঙ্গে অপেশাদার আচরণ করেছেন। অথচ আমরা ২১ দিন আগেই ছবিটি জমা দিয়েছিলাম।&rsquo;</p>

<p>তিনি আরও বলেন, &lsquo;১৬ মার্চ এসে হাতে ছাড়পত্র পেলাম। ঈদের আর মাত্র চার দিন বাকি। এই অল্প সময়ে প্রচারণা কীভাবে করব।&rsquo;</p>

<p>শেষে বলেন, &lsquo;আর হলই বা চূড়ান্ত করব কী করে! অথচ ঈদের অন্য সিনেমাগুলো জমা পড়ার সঙ্গে সঙ্গেই দেখা হলো, কিন্তু আমাদেরটা আটকে রাখা হলো। এতে আমরা বড় ধরনের আর্থিক ক্ষতির সম্মুখীন হলাম।&rsquo;&nbsp;</p>