<p style="text-align: justify;">বঙ্গোপসাগরে ভাসমান একটি মাছ ধরার ট্রলারসহ ২০ জন জেলেকে উদ্ধার করেছে বাংলাদেশ নৌবাহিনী।&nbsp;ইঞ্জিন বিকল হয়ে দীর্ঘ সময় ধরে সমুদ্রে ভেসে থাকা ট্রলারটি উদ্ধার করে নৌবাহিনীর জাহাজ &lsquo;বানৌজা সুরমা&rsquo;।</p>

<p style="text-align: justify;">শুক্রবার (৩০ জানুয়ারি) আন্তঃবাহিনী জনসংযোগ পরিদপ্তর (আইএসপিআর) এক সংবাদ বিজ্ঞপ্তিতে এ তথ্য জানিয়েছে।</p>

<p style="text-align: justify;">আইএসপিআর জানায়, &nbsp;শুক্রবার সকালে &lsquo;বানৌজা সুরমা&rsquo; একটি জরুরি টেলিবার্তার মাধ্যমে কুতুবদিয়ার অদূরে একটি মাছ ধরার ট্রলার ইঞ্জিন বিকল অবস্থায় ভাসতে থাকার খবর পায়। তথ্য পাওয়ার সঙ্গে সঙ্গে নৌবাহিনীর জাহাজটি দ্রুত ঘটনাস্থলে পৌঁছে উদ্ধার অভিযান পরিচালনা করে। নৌবাহিনীর সদস্যরা ট্রলারটি থেকে ২০ জন মাঝি-মাল্লাকে নিরাপদে উদ্ধার করেন। উদ্ধারকৃত জেলেদের প্রাথমিক চিকিৎসা প্রদান করা হয় এবং তাদের প্রয়োজনীয় খাদ্যসামগ্রীও সরবরাহ করা হয়।</p>

<p style="text-align: justify;">উদ্ধারকৃত জেলেরা জানান, তারা ১৯ জানুয়ারি চট্টগ্রাম থেকে মাছ ধরার উদ্দেশে সমুদ্রে যাত্রা করেন। পরবর্তীতে ২৮ জানুয়ারি ভোর আনুমানিক ৪টার দিকে ১০ থেকে ১২ জন দুষ্কৃতকারী অপর একটি বোটযোগে এসে অস্ত্রসহ তাদের ওপর হামলা চালায়। এ সময় দুষ্কৃতকারীরা জেলেদের জিম্মি করে মাছ, চার ড্রাম ডিজেল, গ্যাস সিলিন্ডারসহ বিভিন্ন ব্যক্তিগত মালামাল লুট করে নেয়। পাশাপাশি ইঞ্জিন বিকল করে দিয়ে তারা চলে যায়। এর ফলে তারা দীর্ঘ সময় ধরে সমুদ্রে ভাসমান অবস্থায় মানবেতর জীবনযাপন করতে থাকেন।&nbsp;</p>

<p style="text-align: justify;"><em>তাহজীবুল/কক্সবাজার</em></p>