<p>পবিত্র ঈদুল ফিতরের আনন্দ সমাজের সকল স্তরের মানুষের মাঝে ছড়িয়ে দিতে সিরাজগঞ্জের তাড়াশে এক মানবিক উদ্যোগ গ্রহণ করা হয়েছে। উপজেলার শতাধিক অসহায় ও দুস্থ পরিবারের মাঝে নগদ অর্থ ও ঈদ সামগ্রী বিতরণ করেছে ব্যবসায়িক প্রতিষ্ঠান ডানা ইলেক্ট্রনিক্স।</p>

<p>&lrm;বুধবার (১১ মার্চ) দুপুরে উপজেলার দিঘিসগুনা বালিকা বিদ্যালয় মাঠে এই বিতরণ কার্যক্রম অনুষ্ঠিত হয়। ডানা ইলেক্ট্রনিক্সের পরিচালক মির্জা ফারুক আহমেদ উপস্থিত থেকে অসহায় পরিবারগুলোর হাতে ঈদ উপহার ও নগদ টাকা তুলে দেন।</p>

<p>&lrm;উপহার সামগ্রী বিতরণকালে মির্জা ফারুক আহমেদ বলেন, &quot;সামাজিক দায়বদ্ধতা থেকেই আমরা অসহায় মানুষের পাশে দাঁড়ানোর চেষ্টা করেছি। আমাদের এই ক্ষুদ্র প্রয়াস যদি সাধারণ মানুষের ঈদের আনন্দকে কিছুটা বাড়িয়ে দেয়, তবেই আমাদের সার্থকতা।&quot;</p>

<p>&lrm;অনুষ্ঠানে এলাকার স্থানীয় গণ্যমান্য ব্যক্তিবর্গ উপস্থিত ছিলেন। ঈদে এমন সহায়তা পেয়ে সন্তোষ প্রকাশ করেছেন উপকারভোগী পরিবারগুলো।</p>