<p>বাংলাদেশ নৌবাহিনীর প্রধান অ্যাডমিরাল মোহাম্মদ নাজমুল হাসানের সঙ্গে সৌজন্য সাক্ষাৎ করেছেন কক্সবাজার-২ (মহেশখালী&ndash;কুতুবদিয়া) আসনের সংসদ সদস্য আলমগীর মুহাম্মদ মাহফুজ উল্লাহ ফরিদ।</p>

<p>রবিবার (৫ এপ্রিল ) বিকালে রাজধানীর নৌ সদর দপ্তরে অনুষ্ঠিত এ বৈঠকে উপকূলীয় এলাকার বিভিন্ন গুরুত্বপূর্ণ বিষয় নিয়ে আলোচনা হয়।</p>

<p>আলোচনায় সোনাদিয়া দ্বীপ ও ঘটিভাঙা এলাকার প্যারাবন নিধন রোধ, মহেশখালী ও কুতুবদিয়ার চারপাশের সাগর এলাকায় জলদস্যুতা প্রতিরোধে নৌবাহিনীর টহল জোরদার, প্রয়োজন হলে সাগরের গুরুত্বপূর্ণ পয়েন্টগুলোতে নৌবাহিনীর ঘাঁটি স্থাপনসহ সার্বিক নিরাপত্তা ও পরিবেশ সুরক্ষা বিষয়ক বিভিন্ন জনগুরুত্বপূর্ণ ইস্যু উঠে আসে।</p>

<p>এ সময় এমপি ফরিদ উপকূলীয় এলাকার নিরাপত্তা ও প্রাকৃতিক সম্পদ রক্ষায় নৌবাহিনীর সক্রিয় ভূমিকার প্রতি গুরুত্বারোপ করেন। নৌবাহিনী প্রধানও বিষয়গুলো গুরুত্বসহকারে দেখার আশ্বাস প্রদান করেন।</p>