<p>রাজধানী ঢাকার আগারগাঁওয়ে নগরীর অন্যতম জনপ্রিয় খাবারের ঠিকানা সুলেমান রেস্টুরেন্টের দোতলায় আধুনিক ও সুসজ্জিত পার্টি সেন্টারের উদ্বোধন উপলক্ষে গতকাল বুধবার এক জাঁকজমকপূর্ণ ডিনার পার্টির আয়োজন করা হয়।&nbsp;</p>

<p>রেস্টুরেন্টের স্বত্বাধিকারীর আমন্ত্রণে এই ডিনার পার্টিতে বিনোদন অঙ্গনের জনপ্রিয় তারকা, সংস্কৃতি ও মিডিয়া জগতের বিশিষ্ট ব্যক্তিত্ব, ব্যবসায়ী, সমাজসেবক এবং শহরের বিভিন্ন পর্যায়ের গুণীজন উপস্থিত ছিলেন। উদ্বোধনী অনুষ্ঠানে অতিথিরা নতুন পার্টি সেন্টারের নান্দনিক সাজসজ্জা, আধুনিক সুযোগ-সুবিধা ও পরিসেবার মান ঘুরে দেখেন।&nbsp;</p>

<p>আয়োজকদের পক্ষ থেকে জানানো হয়, জন্মদিন, বিয়ে, বিবাহোত্তর সংবর্ধনা, ইফতার পার্টি, কর্পোরেট অনুষ্ঠানসহ নানা সামাজিক আয়োজনের জন্য পার্টি সেন্টারটি উপযোগী করে গড়ে তোলা হয়েছে।</p>

<p>ডিনার পার্টিতে সুলেমান রেস্টুরেন্টের ঐতিহ্যবাহী ও জনপ্রিয় খাবারের পাশাপাশি বিশেষ মেনু পরিবেশন করা হয়েছিলো, যা অতিথিদের মধ্যে বারতি আকর্ষণ যোগ করেছে।&nbsp;</p>

<p>অনুষ্ঠানে সংক্ষিপ্ত বক্তব্যে রেস্টুরেন্টের স্বত্বাধিকারী মাহবুবুর রহমান নতুন এই উদ্যোগের মাধ্যমে মানসম্মত আয়োজন ও সেবার প্রতিশ্রুতি ব্যক্ত করেন এবং ভবিষ্যতে আরও নতুন কিছু সংযোজনের পরিকল্পনার কথাও তুলে ধরেছেন।&nbsp;</p>

<p>বিনোদন অঙ্গনের তারকাদের ঝলমলে উপস্থিতি অনুষ্ঠানটিতে আলাদা মাত্রা যোগ করেছে বলে জানিয়েছেন আমন্ত্রিত অতিথিরা। সব মিলিয়ে সুলেমান হোটেল এন্ড রেস্টুরেন্টের দোতলায় পার্টি সেন্টারের উদ্বোধন ও ডিনার পার্টি শহরের সামাজিক অঙ্গনে একটি উল্লেখযোগ্য আয়োজন হিসেবে বিবেচিত হচ্ছে।</p>