<p>বাংলাদেশের গণতন্ত্রের জন্য এটি একটি বড় দিন বলে মন্তব্য করেছেন ইউরোপীয় ইউনিয়নের (ইইউ) নির্বাচন পর্যবেক্ষক দলের প্রধান ইভার্স ইজাবস।</p>

<p>বৃহস্পতিবার সকালে ঢাকার সিদ্ধেশ্বরী গার্লস কলেজ কেন্দ্র পরিদর্শনের পর তিনি সাংবাদিকদের বলেন, &ldquo;বাংলাদেশের গণতন্ত্রের জন্য আজ একটি বড় দিন। আমরা সবাই সবার অংশগ্রহণের ভিত্তিতে একটি গ্রহণযোগ্য, সুষ্ঠু নির্বাচনের দিকে তাকিয়ে আছি।&rdquo;</p>

<p>প্রাথমিক পর্যবেক্ষণের বিষয়ে জানতে চাইলে ইভার্স ইজাবস বলেন, &ldquo;এখানে যথাসময়ে কেন্দ্র উন্মুক্ত হয়েছে। শুধু এই কেন্দ্র নয়, আমরা সারদেশের বিভিন্ন কেন্দ্রগুলোও নিবিঢ়ভাবে পর্যবেক্ষণ করছি।&rdquo;</p>

<p>জাতীয় সংসদ নির্বাচনকে সামনে রেখে ইউরোপীয় ইউনিয়ন নির্বাচন পর্যবেক্ষণ মিশন দীর্ঘমেয়াদি ও তথ্যভিত্তিক মূল্যায়ানে সম্পূর্ণ স্বাধীনভাবে কাজ করছে।</p>

<p>২০০ সদস্যের এই প্রতিনিধি দলে ইইউ পার্লামেন্টের সদস্যরাও যুক্ত রয়েছেন।</p>

<p>টিআর</p>