<p>সংসদে &lsquo;মহামান্য&rsquo; সম্বোধন করায় বিনয়ের সঙ্গে তা পরিহার করার অনুরোধ জানিয়েছেন প্রধানমন্ত্রী তারেক রহমান।&nbsp;</p>

<p>বুধবার (২২ এপ্রিল) জাতীয় সংসদ অধিবেশনে প্রশ্নোত্তর পর্বে মৌলভীবাজার-২ আসনের সংসদ সদস্য মো. শওকতুল ইসলামের এক প্রশ্নের জবাবে তিনি এই মন্তব্য করেন।</p>

<p>প্রধানমন্ত্রী বলেন, &lsquo;মাননীয় সংসদ সদস্যকে একটি অনুরোধ করতে চাইব&ndash;আপনি আমাকে যখন অ্যাড্রেস করেছেন, আপনি মহামান্য শব্দটি মনে হয় ব্যবহার করেছেন। দয়া করে আমাকে এর পরে অ্যাড্রেস করার সময় কখনো&nbsp;এই কথাটি আর বলবেন না।&rsquo; প্রধানমন্ত্রীর এই বক্তব্যের পর সংসদ সদস্যরা টেবিল চাপড়িয়ে তাকে স্বাগত জানান।</p>

<p>এর আগে মৌলভীবাজার-২ আসনের বিএনপি দলীয় সংসদ সদস্য মো. শওকতুল ইসলাম তার প্রশ্ন করার শুরুতে বলেন, &lsquo;মাননীয় স্পিকার আই এম ভেরি সরি। আমার গলার অবস্থা ভালো নয়। তারপরও আমি বলছি। আমি মহামান্য প্রধানমন্ত্রীকে নিজে এই প্রশ্ন করতে পারায় নিজেকে ধন্য মনে করছি।&rsquo; তিনি জনস্বাস্থ্য নিয়ে সরকারের উদ্যোগ সম্পর্কে জানতে চান।<br />
উত্তর দিতে গিয়ে প্রধানমন্ত্রী তার আগের একটি বক্তব্যের ভুলও সংশোধন করেন। তিনি বলেন, &lsquo;মাননীয় স্পিকার আমি ছোট্ট একটি কারেকশন করতে চাই। স্লিপ অব টাং। একটু আগে একটি প্রশ্নের উত্তরে আমি প্রাথমিক বিশ্ববিদ্যালয় বলেছিলাম। ওটা প্রাথমিক বিদ্যালয় হবে।&rsquo;</p>

<p>উল্লেখ্য, সাধারণত &lsquo;মহামান্য&rsquo; শব্দটি রাষ্ট্রপতির ক্ষেত্রে ব্যবহৃত হয়। প্রধানমন্ত্রীর এই বিনয়ী অবস্থান এবং সংসদীয় রীতি অনুসরণের বিষয়টি অধিবেশনে উপস্থিত সবার দৃষ্টি আকর্ষণ করে।</p>