<p>নারায়ণগঞ্জের রূপগঞ্জে যৌথ বাহিনীর অভিযানে বিপুল পরিমাণ মাদকদ্রব্য উদ্ধার করা হয়েছে। এ সময় মাদক কারবারর জড়িত ৩ জনকে আটক করা হয়।</p>

<p>আজ শুক্রবার (১৬ জানুয়ারি) সকালে নিয়মিত টহলের অংশ হিসেবে গোপন সংবাদের ভিত্তিতে উপজেলার ভুলতা ইউনিয়নের লাভলাপাড়া এলাকায় অবৈধ মাদকদ্রব্য মজুদ থাকার সংবাদের ভিত্তিতে অভিযান পরিচালনা করে&nbsp;যৌথ বাহিনী <img alt="" src="blob:https://web.whatsapp.com/4dfe0d56-483e-4904-be38-32ca4a16fb42" /> ।&nbsp;</p>

<p>রূপগঞ্জ আর্মি ক্যাম্পের কোম্পানি কমান্ডার মেজর শরিফ জানান, পুলিশ ও সেনাবাহিনীর যৌথ অভিযানে লাবরাপাড়র একটি পতিত পুকুরের পাশে অবস্থিত কয়েকটি তালাবদ্ধ বাড়ির তালা ভেঙে তল্লাশি চালানো হয়। এ সময় বাড়িগুলোর ভিতর থেকে ১৩৫ কেজি গাঁজা, ৯ হাজার ৫০০ পিস ইয়াবা, ১ হাজার ৬০০ পিস ফেনসিডিল এবং &lsquo;ইস্কাব&rsquo; নামে পরিচিত একটি মাদকদ্রব্য উদ্ধার করা হয়।</p>

<p>উদ্ধারকৃত মাদকের আনুমানিক বাজারমূল্য প্রায় দেড় কোটি টাকা বলে জানান তিনি। অভিযানে ঘটনাস্থল থেকে একই এলাকার তানজিদ, রিফাত ও রিদুল নামে তিনজনকে আটক করা হয়। উদ্ধারকৃত মাদকদ্রব্যসহ আটক ব্যক্তিদের পরবর্তী আইনগত ব্যবস্থা গ্রহণের জন্য রূপগঞ্জ থানায় হস্তান্তর করা হয়েছে।</p>

<p>মেজর শরিফ আরও জানান, গত দেড় বছর ধরে রূপগঞ্জ উপজেলায় মাদক, অস্ত্রসহ অন্যান্য অবৈধ কর্মকাণ্ডের বিরুদ্ধে সেনাবাহিনীর এ ধরনের অভিযান নিয়মিতভাবে পরিচালিত হচ্ছে। তিনি মাদকসহ যেকোনো বে-আইনি কর্মকাণ্ড সম্পর্কে তথ্য দিয়ে আইনশৃঙ্খলা বাহিনীকে সহযোগিতা করার জন্য সাধারণ মানুষের প্রতি আহ্বান জানান।</p>

<p>এ ঘটনায় মাদকদ্রব্য নিয়ন্ত্রণ আইনে মামলা দায়েরের প্রস্তুতি চলছে বলে জানিয়েছে রূপগঞ্জ থানা পুলিশ।</p>

<p>&nbsp;</p>

<p>কাওছার/ন্যাশনাল/এদিন</p>