<p>বাংলাদেশের সঙ্গীতাঙ্গনের এই প্রজন্মের অন্যতম জনপ্রিয় সঙ্গীতশিল্পী দিলশাদ নাহার কণা। সিনেমায় প্লে-ব্যাক করে তিনি এরইমধ্যে পেয়েছেন জাতীয় চলচ্চিত্র পুরস্কারও। সিনেমায় বিগত বেশ কয়েকবছর যাবত তিনি টানা হিট গান উপহার দিয়ে যাচ্ছেন শ্রোতা দর্শককে।&nbsp;</p>

<p>সর্বশেষ &lsquo;তুফান&rsquo; সিনেমায় &lsquo;দুষ্টু কোকিল&rsquo; গান গেয়ে কণা চলে আসেন আলোচনার শীর্ষে। যে কারণে স্টেজ শো&rsquo;তে তার ব্যস্ততা বেড়ে যায় অনেক।&nbsp;<br />
দেশে বিদেশে স্টেজ শো&rsquo;তে ভীষণ ব্যস্ত সময়ও পার করছেন কণা। এরইমধ্যে স্টেজ শো&rsquo;র বাইরেও কিছু সামাজিক অনুষ্ঠানেও অংশগ্রহন করেন তিনি। তিনদিন আগেই তিনি সঙ্গীতর্শিল্পী দিঠি আনোয়ারের নিমন্ত্রণে &lsquo;উইন্টার গার্ডেন&rsquo; পার্টিতে অংশ নিয়েছিলেন। এই আয়োজনে বাংলাদেশের সঙ্গীতাঙ্গনের অনেকেই অংশ নিয়েছিলেন। অংশ নিয়েছিলেন এই প্রজন্মের শ্রোতাপ্রিয় দুই সঙ্গীতশিল্পী রাইসা জান্নাত খান ও তানজিন মিথিলাও।&nbsp;</p>

<p>অনুষ্ঠানে একসময় স্টেজ-এ উঠে সঙ্গীত পরিবেশন করেন। যথারীতি সবার অনুরোধে কণা তার এই সময়ের জনপ্রিয় গান &lsquo;দুষ্টু কোকিল&rsquo; গানটি গেয়ে শোনান সবাইকে। গানটি উপস্থিত অতিথিরা নেচে গেয়ে উপভোগ করেন। এই প্রজন্মের দুই শিল্পী রাইসা ও মিথিলাও গানটি ভীষণ উপভোগ করেন। কারণ দুজনেইরই ভীষণ পছন্দের শিল্পী কণা। কণার সঙ্গীত পরিবেশন শেষে রাইসা ও মিথিলা দু&rsquo;জনই কণার সঙ্গে গল্পে মেতে উঠেন। এক ফাঁকে রাইসার বোন নূসরাত কণার সঙ্গে রাইসা ও মিথিলার ছবি তুলে দেন।&nbsp;</p>

<p>রাইসা বলেন,&lsquo;কণা আপু আমার অত্যন্ত প্রিয় একজন শিল্পী। তার গান এবং তার ব্যক্তিত্ব আমাকে ভীষণ মুগ্ধ করে। শিল্পী হিসেবে তিনি ভীষণ ভাগ্যবান। অনেক ভালো ভালো গান তিনি পেয়েছেন। অবশ্যই সেসব গান তার কন্ঠে মানিয়েছেও বেশ। আধুনিক গান গেয়ে যেমন তিনি জনপ্রিয়তা পেয়েছেন ঠিক তেমনি সিনেমায় গান গেয়েও তিনি দারুণ জনপ্রিয়তা পেয়েছেন। তার কন্ঠের বহু গান আমার প্রিয়। দুষ্টু কোকিল গানটি সেদিন সরাসরি তাকে পারফর্ম করতে দেখেও ভীষণ ভালোলাগলো। কণা আপুর জন্য অনেক অনেক শুভকামনা।&rsquo;&nbsp;</p>

<p>মিথিলা বলেন, &lsquo;কণা আপু আমাকে ভীষণ স্নেহ করেন। তিনি এতো জনপ্রিয় এবং গুনী একজন শিল্পী হয়েও অতি সাধারন একজন মানুষের মতো থাকেন তিনি। তার সারল্য আর তার হাসি আমাকে ভীষণ মুগ্ধ করে। দোয়া করি আল্লাহ তাকে সুস্থ রাখুন ভালো রাখুন।&rsquo;&nbsp;</p>