<p>সিরাজগঞ্জের উল্লাপাড়া উপজেলার সলঙ্গা থানার হাটিকুমরুল ইউনিয়নের পাঁচলিয়া এলাকায় চুরি, ডাকাতি, ছিনতাইসহ ১২ মামলার আসামী চোর সামিদুলের মাদক সেবন, বিক্রি ও চুরি-ডাকাতির মালামাল প্রকাশ্যে বিক্রির ভিডিও সোশ্যাল মিডিয়ায় ভাইরাল হলে অভিযান চালানো হয়।</p>

<p>সোমবার (১৬ মার্চ) দুপুরে নির্বাহী ম্যাজিস্ট্রেট উল্লাপাড়া উপজেলা সহকারি কমিশনার ভূমি শারমিন আক্তার রিমা, রায়গঞ্জ-সলঙ্গা সার্কেলের সাইফুল ইসলাম এবং সলঙ্গা থানার ওসি সাকিউল ইসলামসহ সমন্বিত প্রশাসন অভিযান পরিচালনা করে। এ সময় চোর চক্রের মূল হোতা সামিদুলসহ তার দলবল পালিয়ে গেলে কাউকে আটক করা সম্ভব হয়নি। উল্লেখ্য, মাদক সেবন এবং নিজস্ব টর্চার সেলে নির্যাতনের একটি ভিডিও সোশ্যাল মিডিয়ায় প্রকাশিত হওয়ার পর এ অভিযান পরিচালনা করা হয়।</p>

<p>নির্বাহী ম্যাজিস্ট্রেট সহকারী কমিশনার ভূমি শারমিন আক্তার রিমা বলেন, &ldquo;চুরি, ডাকাতি ও মাদকের বিরুদ্ধে অভিযান অব্যাহত থাকবে।&rdquo; রায়গঞ্জ-সলঙ্গা সার্কেলের সাইফুল ইসলাম বলেন, &ldquo;এ অভিযান কোনো বিচ্ছিন্ন উদ্যোগ নয়; এটি নিয়মিতভাবে চলমান থাকবে।&rdquo;</p>