<p>সাবেক প্রধানমন্ত্রী ও বিএনপির প্রয়াত চেয়ারপারসন বেগম খালেদা জিয়া পেয়েছেন &lsquo;শ্রেষ্ঠ অদম্য&rsquo; নারী পুরস্কার। খালেদা জিয়ার পক্ষে রাষ্ট্রপতি মো. সাহাবুদ্দিনের হাত থেকে শ্রেষ্ঠ অদম্য নারী সম্মাননা গ্রহণ করেন তার নাতনি প্রধানমন্ত্রী তারেক রহমানের কন্যা ব্যরিস্টার জাইমা রহমান। খালেদা জিয়া ছাড়াও এ পুরস্কার পেয়েছে আরো ছয় নারী ।</p>

<p>নারী শিক্ষা এবং গণতন্ত্রের অগ্রযাত্রায় শ্রেষ্ঠ &lsquo;অদম্য নারী&rsquo; হিসেবে খালেদা জিয়াকে এই মরণোত্তর পুরস্কার দেওয়া হয়। বাকি পুরস্কারপ্রাপ্তরা হলেন- &lsquo;অর্থনৈতিক ক্ষেত্রে সাফল্য অর্জনকারী নারী&rsquo; ক্যাটাগরিতে নুরুন নাহার আক্তার, &lsquo;শিক্ষা ও চাকুরিক্ষেত্রে সাফল্য অর্জনকারী নারী&rsquo; ক্যাটাগরিতে মোছা. ববিতা খাতুন, &lsquo;সফল জননী নারী&rsquo; ক্যাটাগরিতে নুরবানু কবীর, &lsquo;নির্যাতনের দুঃস্বপ্ন মুছে ফেলে জীবন সংগ্রামে জয়ী নারী&rsquo; ক্যাটাগরিতে মোছা. শমলা বেগম ও &lsquo;সমাজ উন্নয়নে অসামান্য অবদান রাখা নারী&rsquo; ক্যাটাগরিতে মোছা. আফরোজা ইয়াসমিন।</p>

<p>রোববার (৮ মার্চ) মহিলা ও শিশু বিষয়ক মন্ত্রণালয়ের উদ্যোগে রাজধানীর ওসমানী স্মৃতি মিলনায়তনে আন্তর্জাতিক নারী দিবস উপলক্ষে আয়োজিত অনুষ্ঠানে এ সম্মাননা দেওয়া হয়।</p>

<p>প্রতিটি নারীকে তাদের নিজ নিজ ক্ষেত্রে অসামান্য অবদান ও অদম্য মনোবলের জন্য এই সম্মাননা দেওয়া হয়েছে।</p>

<p>প্রসঙ্গত, মহিলা ও শিশু বিষয়ক মন্ত্রণালয়ের উদ্যোগে আয়োজিত এই পুরস্কার প্রথা দেশের নারীদের সামাজিক, অর্থনৈতিক ও রাজনৈতিক ক্ষেত্রে অংশগ্রহণ বাড়াতে সহায়ক হিসেবে বিবেচিত। বিশেষ করে এমন ধরনের স্বীকৃতি নারীর সংগ্রাম, নেতৃত্ব ও অবদানের গল্পকে দেশের জনসাধারণের সামনে তুলে ধরার ক্ষেত্রে গুরুত্বপূর্ণ ভূমিকা রাখে।</p>