<p>বাংলাদেশ জামায়াতে ইসলামীর কেন্দ্রীয় অ্যাসিস্ট্যান্ট সেক্রেটারি ও চট্টগ্রাম অঞ্চল তত্ত্বাবধায়ক মাওলানা মোহাম্মদ শাহজাহান বলেছেন, &lsquo;জামায়াতে ইসলামী গতানুগতিক রাজনৈতিক ধারার বিপরীতে দাঁড়িয়ে সমাজ ও রাষ্ট্রে ইনসাফভিত্তিক ব্যবস্থা প্রতিষ্ঠা করতে চায়। এ কারণেই একটি মহল উদ্দেশ্যপ্রণোদিতভাবে জামায়াতে ইসলামীর বিরুদ্ধে মিথ্যা গুজব ছড়াচ্ছে ।&lsquo;</p>

<p>সামাজিক যোগাযোগ মাধ্যমে ছড়ানো মিথ্যা গুজব প্রতিরোধে তরুণ প্রজন্মকে সচেতন ও প্রস্তুত থাকার আহ্বান জানান তিনি।</p>

<p>বৃহস্পতিবার (১৫ জানুয়যরি) রাতে ফটিকছড়ি উপজেলা জামায়াতে ইসলামীর কার্যালয়ে আয়োজিত চট্টগ্রাম-২ (ফটিকছড়ি) আসন পরিচালনা কমিটির সভায় প্রধান অতিথির বক্তব্যে তিনি এ কথা বলেন।<br />
তিনি আরো বলেন, &lsquo;জামায়াতে ইসলামী দুর্নীতি, চাঁদাবাজি ও সন্ত্রাসমুক্ত একটি সংগঠন। ফটিকছড়ি আসন থেকে অধ্যক্ষ মোহাম্মদ নুরুল আমিনকে বিজয়ী করা গেলে পুরো ফটিকছড়িকে দুর্নীতি, চাঁদাবাজি ও সন্ত্রাসমুক্ত এলাকায় রূপান্তর করা সম্ভব হবে। সভায় বিশেষ অতিথির বক্তব্যে জামায়াতে ইসলামীর প্রার্থী অধ্যক্ষ মোহাম্মদ নুরুল আমিন বলেন, &lsquo;২০২৪ সালের ৫ আগস্টের পর মানুষের সবচেয়ে বড় প্রত্যাশা ছিল দেশে ইনসাফ ও ন্যায়বিচার প্রতিষ্ঠিত হবে। কিন্তু দুঃখজনকভাবে সেই প্রত্যাশা এখনো পূরণ হয়নি।&rsquo;তিনি আরো বলেন, ফটিকছড়ি আসনে বাংলাদেশ জামায়াতে ইসলামী নির্বাচিত হলে প্রশাসন, শিক্ষা, স্বাস্থ্য, আইনশৃঙ্খলা ও উন্নয়নসহ ফটিকছড়ির প্রতিটি সেক্টরে ন্যায়বিচার ও সুশাসন নিশ্চিত করা হবে।&rsquo;</p>

<p>জামায়াতে ইসলামীর চট্টগ্রাম-২ (ফটিকছড়ি) আসনের পরিচালক ও চট্টগ্রাম উত্তর জেলা সেক্রেটারি আবদুল জব্বারের সভাপতিত্বে আরো বক্তব্য রাখেন চট্টগ্রাম বিশ্ববিদ্যালয়ের সাবেক শিবির সভাপতি ইব্রাহিমসহ অন্যান্য নেতা। চট্টগ্রাম বিশ্ববিদ্যালয়ের সাবেক শিবির সভাপতি বলেন, &lsquo;জামায়াতের নেতাকর্মী দুর্নীতিতে জড়িত নয়। দেশের গুরুত্বপূর্ণ খাতগুলোকে দুর্নীতিমুক্ত করা গেলে একটি উন্নত ও কল্যাণরাষ্ট্র গড়ার পথ সুগম হবে।&lsquo;<br />
সভাপতির বক্তব্যে আবদুল জব্বার বলেন, &lsquo;জামায়াতে ইসলামী ও ছাত্রশিবির ইনসাফভিত্তিক কল্যাণরাষ্ট্র প্রতিষ্ঠার লক্ষ্যে দীর্ঘদিন ধারাবাহিকভাবে কাজ করে যাচ্ছে।&rsquo; তিনি আরো বলেন, &lsquo;দারিদ্র্যমুক্ত বাংলাদেশ গড়তে জামায়াতে ইসলামী নিরলসভাবে কাজ করছে।&rsquo;</p>

<p>এ ছাড়া সভায় ফটিকছড়ি ও ভূজপুর থানা জামায়াতের আমির ও সেক্রেটারিসহ জেলা ও উপজেলা পর্যায়ের সিনিয়র নেতারা বক্তব্য রাখেন। আসন পরিচালনা কমিটির এ সভায় ফটিকছড়ি ও ভূজপুর উপজেলার বিভিন্ন ভোটকেন্দ্রের কেন্দ্র পরিচালনা কমিটির নেতারাসহ উপজেলা, ইউনিয়ন ও পৌরসভা পর্যায়ের নির্বাচন পরিচালনা কমিটির নেতারা এবং বিপুলসংখ্যক নেতাকর্মী উপস্থিত ছিলেন।</p>

<p>&nbsp;</p>

<p><br />
কাওছার/ন্যাশনাল/এদিন</p>