<p>পররাষ্ট্রমন্ত্রী খলিলুর রহমানের সঙ্গে বিদায়ি সাক্ষাৎ করেছেন ভারতের হাইকমিশনার প্রণয় ভার্মা।&nbsp;</p>

<p>সোমবার (৪ মে) সকালে তিনি পররাষ্ট্রমন্ত্রীর সঙ্গে এ বিদায়ী সাক্ষাৎ করেন।</p>

<p>এ সময় হাইকমিশনার ভারত-বাংলাদেশ সম্পর্ক এগিয়ে নিতে ধারাবাহিক সহযোগিতার জন্য পররাষ্ট্রমন্ত্রী ও পররাষ্ট্র মন্ত্রণালয়কে ধন্যবাদ জানান।</p>

<p>সাক্ষাতে তারা দ্বিপাক্ষিক সম্পর্কের চলমান অগ্রগতি সংক্ষেপে পর্যালোচনা করেন এবং উভয় দেশের নতুন সক্ষমতা ও নতুন প্রত্যাশার ভিত্তিতে ভবিষ্যতে সম্পর্ক আরও ইতিবাচক পথে এগিয়ে যাবে বলে আশাবাদ ব্যক্ত করেন।</p>

<p>হাইকমিশনার পুনর্ব্যক্ত করেন যে, পারস্পরিক স্বার্থ ও পারস্পরিক সুবিধার ভিত্তিতে নিজ নিজ জাতীয় উন্নয়ন অগ্রাধিকারের সঙ্গে সামঞ্জস্য রেখে জনগণকেন্দ্রিক সহযোগিতা জোরদারে বাংলাদেশ সরকার ও জনগণের সঙ্গে ঘনিষ্ঠভাবে কাজ করতে ভারত প্রতিশ্রুতিবদ্ধ।</p>

<p>পররাষ্ট্রমন্ত্রী ভারত-বাংলাদেশ সম্পর্ক উন্নয়নে হাইকমিশনারের অবদানের জন্য তাকে ধন্যবাদ জানান এবং নতুন দায়িত্বে তার সফলতা কামনা করেন।</p>