<p>ঝালকাঠির দুটি সংসদীয় আসনের সংসদ সদস্য রফিকুল ইসলাম জামাল ও ইসরাত সুলতানা ইলেন ভুট্টোর সঙ্গে জেলা প্রশাসন ও বিভিন্ন সরকারি দপ্তরের প্রধানদের এক মতবিনিময় সভা অনুষ্ঠিত হয়েছে।</p>

<p>রোববার জেলা প্রশাসকের কার্যালয়ের সম্মেলন কক্ষে আয়োজিত এ সভায় জেলার সার্বিক উন্নয়ন, চলমান প্রকল্পের অগ্রগতি, আইন-শৃঙ্খলা পরিস্থিতি, স্বাস্থ্য ও শিক্ষা খাতের উন্নয়ন, অবকাঠামোগত কাজের মান এবং জনসেবার মানোন্নয়ন বিষয়ে বিস্তারিত আলোচনা হয়।</p>

<p>সভায় উপস্থিত ছিলেন জেলা প্রশাসক, অতিরিক্ত জেলা প্রশাসকবৃন্দ, পুলিশ সুপার, সিভিল সার্জন, এলজিইডি, গণপূর্ত, শিক্ষা প্রকৌশল অধিদপ্তরসহ বিভিন্ন দপ্তরের কর্মকর্তারা।</p>

<p>সংসদ সদস্যরা বলেন, সরকারের উন্নয়ন কার্যক্রম তৃণমূল পর্যায়ে পৌঁছে দিতে সকল দপ্তরের সমন্বিত প্রচেষ্টা প্রয়োজন। তারা স্বচ্ছতা ও জবাবদিহিতা নিশ্চিত করে জনগণের প্রত্যাশা পূরণে আন্তরিকতার সঙ্গে কাজ করার আহ্বান জানান।</p>

<p>জেলা প্রশাসক মো: মমিন উদ্দিন বলেন, জেলার উন্নয়ন কার্যক্রমে সকলের সহযোগিতা কামনা করেন এবং সংসদ সদস্যদের বিভিন্ন দিকনির্দেশনা বাস্তবায়নে প্রয়োজনীয় পদক্ষেপ গ্রহণের আশ্বাস দেন।</p>

<p>সভা শেষে জেলার সার্বিক উন্নয়ন অগ্রগতিতে একযোগে কাজ করার প্রত্যয় ব্যক্ত করা হয়।</p>