<p>বাংলাদেশে&nbsp;নিযুক্ত নতুন মা&zwnj;র্কিন রাষ্ট্রদূত ব্রেন্ট ক্রিস্টেনসেন জা&zwnj;নিয়েছেন,&nbsp;শান্তি ও সমৃদ্ধির অভিন্ন লক্ষ্য অর্জনে যুক্তরাষ্ট্র বাংলাদেশের সব রাজনৈতিক দলের সঙ্গে কাজ করতে আগ্রহী।</p>

<p>সোমবার (১৯ জানুয়ারি) বিকেলে রাজধানীর গুলশানে বিএনপি চেয়ারম্যানের রাজনৈতিক কার্যালয়ে দল&zwnj;টির চেয়ারম্যান তারেক রহমানের সঙ্গে সৌজন্য সাক্ষাৎ করেছেন মা&zwnj;র্কিন রাষ্ট্রদূত।</p>

<p>এ&zwnj;দিন, রাতে ঢাকার মা&zwnj;র্কিন দূতাবাস রাষ্ট্রদূত ক্রিস্টেনসেন উদ্ধৃতি দিয়ে এ তথ্য জানান।</p>

<p>রাষ্ট্রদূত ক্রিস্টেনসেন ব&zwnj;লেন, &lsquo;আসন্ন নির্বাচন সম্পর্কে বিএনপি চেয়ারম্যান তারেক রহমানের দৃষ্টিভঙ্গি জানতে আমি তার সঙ্গে সাক্ষাৎ করেছি। যুক্তরাষ্ট্র শান্তি ও সমৃদ্ধির অভিন্ন লক্ষ্যকে এগিয়ে নিতে বাংলাদেশের সব রাজনৈতিক দলের সঙ্গে কাজ করতে আগ্রহী।&rsquo;</p>

<p>বিএনপির মিডিয়া সেলের তথ্য বলছে, গুলশানে বিএন&zwnj;পি চেয়ারম্যানের রাজনৈতিক কার্যালয়ে এই বৈঠকে দল&zwnj;টির মহাসচিব মির্জা ফখরুল ইসলাম আলমগীর, স্থায়ী কমিটির সদস্য আমীর খসরু মাহমুদ চৌধুরী, বিএনপি চেয়ারম্যানের পররাষ্ট্রবিষয়ক উপদেষ্টা কমিটির সদস্য হুমায়ুন কবির, উপদেষ্টা মাহদী আমিন ও বিএনপি চেয়ারম্যানের প্রেস সচিব সালেহ শিবলী উপস্থিত ছিলেন।</p>