<p>বরগুনার পাথরঘাটায় ৫১০ পিস ইয়াবাসহ আরাফাত রহমান অভি নামে এক ছাত্রদল নেতাকে গ্রেপ্তার করেছে পুলিশ। এসময় মাদক ক্রয় বিক্রয়ের নগদ ১০ হাজার টাকাও উদ্ধার করা হয়। গ্রেপ্তার ওই নেতা জেলা ছাত্রদলের সহ-সম্পাদক ও উপজেলা ছাত্রদলের সাবেক সাধারণ সম্পাদক। &nbsp;</p>

<p>শনিবার (২ এপ্রিল) রাতে ১০ টার দিকে পাথারঘাটা পৌরসভার ১ নং ওয়ার্ডের ইমান আলী সড়ক এলাকার নিজ বাড়িতে অভিযান চালিয়ে আরাফাত রহমান অভিকে গ্রেপ্তার করা হয়। &nbsp;</p>

<p>পুলিশ সূত্রে জানা যায়, গোপন সংবাদের ভিত্তিতে পাথারঘাটায় একটি অভিযান পরিচালনা করা হয়। এ সময় আরাফাত রহমান অভির বাড়িতে অভিযান চালালে ৫১০ পিস ইয়াবা পাওয়া যায়। এছাড়া ওই বাড়ি থেকে মাদক ক্রয় বিক্রয়ের নগদ ১০ হাজার টাকাও উদ্ধার করা হয়। পরে এ ঘটনায় আরাফাত রহমান অভিকে গ্রেপ্তার করা হয়।</p>

<p>এ বিষয়ে পাথরঘাটা থানার ভারপ্রাপ্ত কর্মকর্তা (ওসি) মোঃ এনামুল হক বলেন, পুলিশের অভিযানে ইয়াবাসহ আরাফাত রহমান অভি নামে একজনকে গ্রেপ্তার করা হয়েছে। তার বিরুদ্ধে আইনগত ব্যবস্থা গ্রহণ করতে মামলা দায়ের প্রক্রিয়াধীন রয়েছে।</p>