<p>খুলনা প্রেস ক্লাবের অন্তর্বর্তীকালীন কমিটির বার্ষিক সাধারণ সভা অনুষ্ঠিত হয়েছে।&nbsp;</p>

<p>&nbsp;বুধবার (২৯ এপ্রিল) দুপুরে ক্লাবের হুমায়ুন কবীর বালু মিলনায়তনে এই সভা অনুষ্ঠিত হয়।</p>

<p>সভার শুরুতে শহীদ মুক্তিযোদ্ধা, বৈষম্য বিরোধী ছাত্র আন্দোলনে নিহত ছাত্র ও জনতা এবং মৃত্যুবরণকারী সকল সাংবাদিকের আত্মার প্রতি শ্রদ্ধা জানিয়ে দাঁড়িয়ে ১ মিনিট নিরবতা পালন করা হয়।</p>

<p>সভায় বৃহস্পতিবার (৩০ এপ্রিল) খুলনা প্রেস ক্লাবের বার্ষিক নির্বাচন-২০২৬ এর ভোট প্রক্রিয়া সুষ্ঠুভাবে সম্পন্নের জন্য সকলের সহযোগিতা কামনা করা হয়।&nbsp;</p>

<p>ক্লাবের লিয়াকত আলী মিলনায়তনে সকাল ৯ টা থেকে দুপুর ১টা পর্যন্ত বিরতিহীনভাবে ভোট গ্রহণ চলবে এবং পরপরই ভোট গণনা শেষে ফলাফল ঘোষণা করা হবে। এছাড়া সভায় দ্বিবার্ষিক আয়-ব্যয়ের হিসাব উপস্থপন করা হলে তা সর্বসম্মতিক্রমে অনুমোদন দেওয়া হয়।</p>

<p>সভায় সভাপতিত্ব করেন খুলনা প্রেস ক্লাবের আহ্বাবায়ক এনামুল হক। সভা পরিচালনা করেন ক্লাবের সদস্য সচিব রফিউল ইসলাম টুটুল ও নির্বাহী সদস্য কৌশিক দে।</p>

<p>সভায় বক্তব্য দেন, ক্লাবের সাবেক সভাপতি এস এম হাবিব, সাবেক সাধারণ সম্পাদক কাজী মোতাহার রহমান ও হাসান আহমেদ মোল্লা, ক্লাব সদস্য ও দৈনিক প্রবর্তন পত্রিকার সম্পাদক মো. মোস্তফা সরোয়ার, ক্লাব সদস্য ও দৈনিক সময়ের খবর পত্রিকার সম্পাদক মো. তরিকুল ইসলাম, ক্লাব সদস্য গৌরাঙ্গ নন্দী, সামছুজ্জামান শাহীন, &nbsp;সোহরাব হোসেন, কাজী শামীম আহমেদ, বিমল সাহা, কে এম জিয়াউস সাদাত প্রমুখ। &nbsp;</p>

<p>সাধারণ সভায় ক্লাবের নির্বাহী সদস্য ও দৈনিক খুলনাঞ্চল পত্রিকার সম্পাদক মো. মিজানুর রহমান মিলটন, নির্বাহী সদস্য আশরাফুল ইসলাম নূরসহ ক্লাবের অন্যান্য সদস্যগণ উপস্থিত ছিলেন।</p>