<p>ঝিনাইদহে ব্যাটারিচালিত ভ্যানের ধাক্কায় এক পথচারী বৃদ্ধ নিহত হয়েছেন। বুধবার (১ এপ্রিল) সকালে শহরের আরাপপুর এলাকায় এ দুর্ঘটনা ঘটে।</p>

<p>৭৫ বছর বয়সী শমশের আলী ঝিনাইদহ শহরতলীর মুরারীদহ গ্রামের বাসিন্দা ছিলেন।</p>

<p>আরাপপুর হাইওয়ে পুলিশের ইনচার্জ মৃত্তুঞ্জয় বিশ্বাস জানান, সকালে হরিণাকুণ্ডু উপজেলার সাবেকবিন্নি গ্রামের ওই বৃদ্ধ ঝিনাইদহ শহরে যান। শহরের আরাপপুর এলাকায় রাস্তা পার হওয়ার সময় একটি কলাবোঝাই ভ্যান তাকে ধাক্কা দেয়। এতে গুরুতর আহত হলে স্থানীয়রা তাকে উদ্ধার করে ঝিনাইদহ সদর হাসপাতালে নিয়ে গেলে চিকিৎসক তাকে মৃত ঘোষণা করেন।</p>