<p>স্টেজ শো দিয়ে বছর শেষ করেছিলেন, আবার স্টেজ শো দিয়েই বছর শুরু করেন এই প্রজন্মের শ্রোতাপ্রিয় সঙ্গীতশিল্পী বাংলাদেশ আইডল&rsquo;খ্যাত নিশ্চুপ বৃষ্টি। আবার নতুন বছরের শুরুতেই তিনি নতুন একটি মৌলিক গান দিয়ে তার নতুন গানের যাত্রা শুরু করলেন। &lsquo;সত্যি করে বলছি তোকে&rsquo; শিরোনামের একটি গানে গত সোমবার বিকেলে রাজধানীর ধানমণ্ডির একটি স্টুডিওতে কন্ঠ দিলেন বৃষ্টি। গানটি লিখেছেন ওও সুর করেছেন রিয়াদ অনিক।</p>

<p>সঙ্গীতায়োজন করেছেন রেজওয়ান শেখ। বৃষ্টি বলেন, ২০২৬ সালের শুরুটা আমার বেশ ভালোভাবেই হলো। কারণ বছরের শুরুটা যেমন স্টেজ শো দিয়ে শুরু হলো ঠিক তেমনি বছরের শুরুতেই মৌলিক গানও গাইলাম। গানের কথা ও সুর আমার কাছে ভীষণ ভীষণ ভালো লেগেছে। মিউজিক অ্যারেঞ্জম্যান্টও এক কথায় চমৎকার। সবমিলিয়ে রোমান্টিক ঘরানার এই গানটি নিয়ে আমি আশাবাদী। আসছে ভালোবাসা দিবসেই গানটি প্রকাশ হবার পরিকল্পনা রয়েছে।&nbsp;</p>

<p>বৃষ্টি প্রথম মৌলিক গান ছিলো তার মাকে উৎসর্গ করে &lsquo;আমি একলা মানুষ&rsquo;। বৃষ্টি সিনেমাতেও গান গেয়েছেন। তবে সিনেমায় আরো ভালো ভালো গান গাইবার স্বপ্ন তার।&nbsp;</p>

<p>এদিকে কিছুদিন আগে বৃষ্টি তারেক আনন্দের কথায় ও অয়ন চাকলাদারের সুর সঙ্গীতে &lsquo;ঘুম ঘুম চোখ&rsquo; শিরোনামেরও একটি গান কন্ঠ দিয়েছেন। তারেক আনন্দের কথায় এটাই তার প্রথম গাওয়া কোনো গান। বৃষ্টির কন্ঠে ইমরানের সঙ্গে বেশ কয়েকটি জনপ্রিয় গান রয়েছে। যারমধ্যে বিশেষত উল্লেখযোগ্য হচ্ছে &lsquo;আজ ভালোবাসোনা&rsquo;, &lsquo;আমি নেই আমাতে&rsquo;, &lsquo;যদি হাতটা ধরো&rsquo;, &lsquo;কিছু কথা&rsquo;, &lsquo;বলো সাথিয়া&rsquo; গানগুলো বিশেষভাবে উল্লেখযোগ্য।&nbsp;</p>

<p>এদিকে গত সোমবার গানের রেকর্ডিং শেষে বৃষ্টি রাজধানীর ধানমণ্ডির সাতমসজিদ রোডে অবস্থিত রওশনআরা টাওয়ারের &lsquo;রয়েল ক্যাফে অ্যাক্সপেরিয়েন্সে&rsquo; কিছুটা সময়ের জন্য নিজের একান্তে সময় কাটান। &lsquo;রয়েল ক্যাফে অ্যাক্সপেরিয়েন্স&rsquo;-এ এবারই তার প্রথম যাওয়া। সেখানকার কফি তার কাছে ভীষণ ভালোলেগেছে, এমনটাই জানালেন বৃষ্টি।&nbsp;</p>