<p>জগন্নাথ বিশ্ববিদ্যালয়ের (জবি) শিক্ষার্থীদের বুদ্ধিবৃত্তিক, সৃজনশীল ও সাংস্কৃতিক সংগঠন চিন্তকের ২০ সদস্যবিশিষ্ট নির্বাহী পর্ষদ গঠিত হয়েছে। এতে সম্পাদক হিসেবে দায়িত্ব পেয়েছেন শামসুল আলম মারুফ এবং নির্বাহী সম্পাদক হিসেবে দায়িত্ব পেয়েছেন সুমাইয়া আবেদীন রিতিকা।</p>

<p>বুধবার (১১ মার্চ) চিন্তকের অগ্রসর সদস্যদের একটি সাংগঠনিক সভায় প্রথমবারের মতো এই বিশেষ নির্বাহী পর্ষদ গঠনের সিদ্ধান্ত নেওয়া হয়। সভায় উপস্থিত ছিলেন চিন্তকের সাবেক সম্পাদক ইভান তাহসীব এবং সভাপতিত্ব করেন বর্তমান সম্পাদক শামসুল আলম মারুফ।</p>

<p>নির্বাহী পর্ষদে সহকারী-সম্পাদক হিসেবে দায়িত্ব পালন করবেন আলাউদ্দীন আজাদ, জোয়ান অফ আর্ক এবং সালমান সাদ। ব্যবস্থাপনা-সম্পাদক হিসেবে দায়িত্ব পালন করবেন তাবিয়া তনিমা।</p>

<p>অন্যান্য সদস্যরা হলেন: খিজির আল সিফাত, তাজওয়ারুল ইসলাম, আফিকা লেবিন মৌমি, সায়্যিদা মুবাশ্বিরা, নাজিব মাহমুদ, অপূর্ব পাল, রেমি চাকমা, রিদি জাফরাত, কামরুল হাসান তুষার, সিদ্ধার্থ কুমার রায়, মাহিন হাসান, শাহরিয়ার আদিব, নির্জনা প্রমি এবং মং হাই নু মারমা।</p>

<p>নব নির্বাচিত সম্পাদক শামসুল আলম মারুফ বলেন, &ldquo;জগন্নাথ বিশ্ববিদ্যালয়ে দীর্ঘদিনের বুদ্ধিবৃত্তিক সংকটের মধ্যেই চিন্তকের যাত্রা শুরু হয়েছে। জন্মলগ্ন থেকেই এই প্ল্যাটফর্ম শিক্ষার্থীদের বুদ্ধিবৃত্তিক পরিসরকে বিকশিত করার লক্ষ্যে কাজ করে আসছে। ম্যাগাজিন প্রকাশ, পাঠচক্র, সাংস্কৃতিক আয়োজন, সিনেমা প্রদর্শনীসহ আরও নানান কার্যক্রম শিক্ষার্থী ও শিক্ষকদের গণচাঁদার ভিত্তিতে সম্পন্ন হয়েছে, যা ক্যাম্পাসে এক অনন্য নজির সৃষ্টি করেছে। এসবের মধ্য দিয়ে চিন্তকের সম্ভাবনা পূরণ করতে এই নির্বাহী পর্ষদ গুরুত্বপূর্ণ ভূমিকা রাখবে এবং আগামী দিনে শিক্ষার্থীদের গণতান্ত্রিক চিন্তা ও মানবিক মূল্যবোধ বিকশিত করতে প্রয়োজনীয় সকল কর্মসূচি গ্রহণ করবে।&rdquo;</p>