<p>বেগম রোকেয়া বিশ্ববিদ্যালয়ের ইলেকট্রিক্যাল অ্যান্ড ইলেকট্রনিক ইঞ্জিনিয়ারিং (ইইই) বিভাগের আধুনিক মেকানিক্যাল অ্যান্ড ইন্সট্রুমেন্টেশন ল্যাবরেটরির উদ্বোধন করা হয়েছে।</p>

<p>বুধবার (৮ এপ্রিল) সকালে বিশ্ববিদ্যালয়ের উপাচার্য প্রফেসর ড. মো. শওকাত আলী ক্যাম্পাসের গ্যারেজ রোডে নবনির্মিত একতলা ভবনে স্থাপিত এই ল্যাব উদ্বোধন করেন।</p>

<p>উদ্বোধনী অনুষ্ঠানে উপাচার্য বলেন, &ldquo;সময়ের চাহিদা অনুযায়ী দক্ষ প্রকৌশলী গড়ে তুলতে আধুনিক ল্যাবরেটরি অপরিহার্য। এই নতুন ল্যাব এবং ভবনটি ইইই বিভাগের শিক্ষার্থীদের হাতে-কলমে শিক্ষা গ্রহণের সুযোগ বহুগুণ বাড়িয়ে দেবে।&nbsp;</p>

<p>তিনি আরো বলেন, &ldquo;বিশ্ববিদ্যালয়ে গবেষণা ও উদ্ভাবনমুখী শিক্ষা কার্যক্রম জোরদারে এ ধরনের উদ্যোগ অব্যাহত থাকবে।&rdquo;</p>

<p>অনুষ্ঠানে অন্যান্যদের মধ্যে উপস্থিত ছিলেন প্রকৌশল ও প্রযুক্তি অনুষদের ডিন প্রফেসর ড. সুমন কুমার দেবনাথ, বিশ্ববিদ্যালয়ের রেজিস্ট্রার (অতিরিক্ত দায়িত্ব) ও প্রক্টর প্রফেসর ড. মো. ফেরদৌস রহমান, ইইই বিভাগের বিভাগীয় প্রধান ড. মো. আহসান হাবীবসহ ইইই বিভাগের শিক্ষক এবং প্রকৌশল দপ্তরের প্রকৌশলীবৃন্দসহ সংশ্লিষ্টরা।</p>