<p>ইরানের কেন্দ্রীয় সামরিক কমান্ড আজ সোমবার সতর্ক করে জানিয়েছে, ইরানের বিরুদ্ধে বেসামরিক লক্ষ্যবস্তুতে হামলা চালানো হলে তারা &lsquo;আরও অনেক বেশি বিধ্বংসী&rsquo; পাল্টা প্রতিশোধ নেবে।</p>

<p>ইরানের রাষ্ট্রীয় সম্প্রচারমাধ্যম আইআরআইবির টেলিগ্রাম বার্তায় প্রকাশিত এক বিবৃতিতে খাতাম আল-আমবিয়া &nbsp;কেন্দ্রীয় সদর দপ্তরের একজন মুখপাত্র বলেন, &lsquo;আবারও যদি বেসামরিক লক্ষ্যবস্তুতে হামলা করা হয়, তাহলে আমাদের পরবর্তী আক্রমণ ও প্রতিশোধমূলক অভিযান হবে আরও বেশি বিধ্বংসী এবং ব্যাপক।&rsquo;</p>

<p>এর আগে মার্কিন প্রেসিডেন্ট ডোনাল্ড ট্রাম্প ইরানের বেসামরিক অবকাঠামো ধ্বংসের হুমকি দিয়েছেন। তিনি হরমুজ প্রণালি পুনরায় খুলে দেওয়ার জন্য তেহরানকে তার দাবি মেনে নিয়ে একটি চুক্তিতে সম্মত হওয়ার আহ্বান জানান। এই হুমকির পর ইরানও পাল্টা সামরিক ব্যবস্থা নেওয়ার হুঁশিয়ারি দিয়েছে।</p>

<p>সূত্র: এএফপি</p>