<p>জাতীয় পাট দিবস উপলক্ষে নীলফামারীতে র&zwnj;্যালি ও আলোচনা সভা অনুষ্ঠিত হয়েছে।&nbsp;</p>

<p>শুক্রবার (৬ মার্চ) জেলা প্রশাসন ও পাট অধিদপ্তরের উদ্যোগে এই কর্মসূচি পালিত হয়। জেলা প্রশাসক কার্যালয়ের সভাকক্ষে &lsquo;পাট শিল্প গড়ে তুলুন কর্মসংস্থান সৃষ্টি করুন&rsquo; শীর্ষক আলোচনা সভায় প্রধান অতিথি ছিলেন ভারপ্রাপ্ত জেলা প্রশাসক সাইদুল ইসলাম।<br />
&nbsp;<br />
অতিরিক্ত জেলা প্রশাসক(সার্বিক) জ্যোতি বিকাশ চন্দ্রের সভাপতিত্বে সভায় স্বাগত বক্তব্য দেন জেলা পাট উন্নয়ন কর্মকর্তা এটিএম তৈবুর রহমান।</p>

<p>আরো বক্তব্য দেন জেলা সমবায় কর্মকর্তা মশিউর রহমান, পাট চাষী অলিয়ার রহমান, সৈয়দপুর এন্টারপ্রাইজের প্রধান নির্বাহী কর্মকর্তা এহসানুল হাবিব প্রমুখ।<br />
&nbsp;<br />
প্রধান অতিথির বক্তব্যে ভারপ্রাপ্ত জেলা প্রশাসক সাইদুল ইসলাম বলেন, পাটের জৌলুস ফিরিয়ে আনতে সরকার বিভিন্ন উদ্যোগ নিচ্ছে। ইতোমধ্যে বন্ধ থাকা জুটমিলগুলোকে চালু করার প্রক্রিয়া শুরু করেছে।<br />
&nbsp;<br />
তিনি আরো বলেন, পাটের পণ্যের ব্যবহার বাড়াতে সচেতনতার পাশাপাশি উদ্যোক্তা সৃষ্টি করতে হবে এর ফলে কর্মসংস্থান যেমন তৈরি হবে তেমনি পাটের পণ্যের প্রতি মানুষের আগ্রহ বাড়বে।<br />
&nbsp;<br />
এর আগে অতিরিক্ত জেলা প্রশাসক (সার্বিক) জ্যোতি বিকাশের নেতৃত্বে একটি র&zwnj;্যালি বের হয়ে বিভিন্ন সড়ক প্রদক্ষিণ করে।&nbsp;</p>

<p>সংশ্লিষ্ঠ দপ্তরের কর্মকর্তা-কর্মচারী ছাড়াও বিভিন্ন শ্রেণি পেশার প্রতিনিধিগণ এতে অংশ নেন।</p>