<p>জাতীয় সংসদে জামায়াতে ইসলামীর নায়েবে আমির ও সংসদ সদস্য সৈয়দ আবদুল্লাহ মোহাম্মদ তাহের নিজেকে &lsquo;শিশু মুক্তিযোদ্ধা&rsquo; দাবি করে। এ বিষয়ে মন্তব্য করে স্বরাষ্ট্রমন্ত্রী সালাহউদ্দিন আহমদ বলেন, &lsquo;&lsquo;আমি আজকে নতুন করে আবিষ্কার করলাম, আমাদের সংসদ সদস্য আবদুল্লাহ মোহাম্মদ তাহের শিশু মুক্তিযোদ্ধা। তাকে আমি স্বাগতম জানাই।&rsquo;&rsquo;</p>

<p>বৃহস্পতিবার (৩০ এপ্রিল) সংসদ অধিবেশন চলাকালে রাষ্ট্রপতির ভাষণের ওপর আনা ধন্যবাদ প্রস্তাবের আলোচনায় অংশ নিয়ে তিনি এ কথা বলেন।</p>

<p>স্বরাষ্ট্রমন্ত্রীর এ মন্তব্যে সংসদ সদস্যদের হাসির রোল পড়ে গেলে তিনি বলেন, &lsquo;&lsquo;আমি কাউকে সম্মান প্রদর্শন করতে কসুর করি না মাননীয় স্পিকার।&rsquo;&rsquo;</p>

<p>স্বরাষ্ট্রমন্ত্রী আরও বলেন, &lsquo;&lsquo;আমাদের বিরোধীদলীয় নেতা নিজেকে মুক্তিযোদ্ধা পরিবারের সন্তান দাবি করেন, সেটা আমার ভালো লাগে। কয়েকজন মুক্তিযোদ্ধাও ওই পাড়ে আছেন।&rsquo;&rsquo;</p>

<p>এর আগে সংসদে জামায়াতের সংসদ সদস্য সৈয়দ আবদুল্লাহ মোহাম্মদ তাহের বলেন, &lsquo;&lsquo;আমরা এখানে যারা বসে আছি, আমরা কেউ তো রাজাকার ছিলাম না, কেউ তো আল-বদর ছিলাম না। যদি আপনি সেভাবে মুক্তিযুদ্ধের কথা বলেন, আমিও একজন শিশু মুক্তিযোদ্ধা।&rsquo;&rsquo;</p>