<p>ইরানে বিমান হামলায় সহায়তা করতে যুক্তরাজ্য অস্বীকৃতি জানালে দেশটির প্রধানমন্ত্রী কিয়ার স্টারমারকে তিরস্কার করে যুক্তরাষ্ট্রের প্রেসিডেন্ট ডোনাল্ড ট্রাম্প বলেন, &lsquo;দুই দেশের (যুক্তরাষ্ট্র ও যুক্তরাজ্য) সম্পর্ক এখন আর আগের মতো নেই।&rsquo;</p>

<p>এর আগে ইরানে ট্রাম্পের পদক্ষেপের সমালোচনা করে স্টারমার বলেছিলেন, আকাশ থেকে হামলা চালিয়ে কোনো দেশের &lsquo;শাসনব্যবস্থা পরিবর্তন&rsquo; করায় যুক্তরাজ্য বিশ্বাসী নয়। এ ছাড়া বিমান হামলা চালানোর জন্য প্রথমে যুক্তরাজ্যের ঘাঁটি ব্যবহার করার অনুমতি না দেওয়ার বিষয়েও নিজের অবস্থানের পক্ষে কথা বলেন তিনি।</p>

<p>স্টারমার বলেন, &lsquo;ইরান-ইসরাইল যুদ্ধের জেরে উপসাগরীয় অঞ্চল ও মধ্যপ্রাচ্যের মিত্র দেশ এবং সেখানে অবস্থানরত নিজেদের বাহিনীর সুরক্ষায় যুক্তরাজ্যের ঘাঁটি ব্যবহারের অনুমতি দেবে যুক্তরাজ্য।&rsquo;</p>

<p>দ্য সানকে দেওয়া সাক্ষাৎকারে ট্রাম্প স্টারমারের কর্মকাণ্ডের সমালোচনা করে বলেন, &lsquo;স্টারমার কোনো সাহায্যই করেননি। আমি কখনোই ভাবিনি, যুক্তরাজ্যের কাছ থেকে এমন কিছু দেখব।&rsquo;</p>

<p>যুক্তরাষ্ট্রের প্রেসিডেন্ট আরও বলেন, &lsquo;আসলে দুনিয়া বদলে গেছে। আপনার দেশের সঙ্গে আমাদের যে সম্পর্ক ছিল, এখন তা ভিন্ন। এটা দেখে খুব খারাপ লাগছে যে আমাদের সম্পর্ক আর আগের মতো নেই।&rsquo;&nbsp;</p>

<p>তথ্যসূত্র: দ্য গার্ডিয়ান</p>