<p>অন্তবর্তীকালিন সরকারের সময়ে সাংবিধানিকভাবে যতগুলো অধ্যাদেশ হয়েছে &nbsp;প্রত্যেকটা অধ্যাদেশই আমরা বিল আকারে পেশ করবো বলে জানিয়েছেন আইনমন্ত্রী অ্যাড. আসাদুজ্জামান এমপি । তিনি আরো জানান, আগামী সংসদ প্রথম অধিবেশনের প্রথম দিনেই অন্তবর্তীকালিন সরকারের সময়ে সাংবিধানিকভাবে ১৩৩ অধ্যাদেশ জারি করেছেন তার প্রত্যেকটিই পেশ করা হবে । শনিবার (২৮ ফেব্রুয়ারি) ঝিনাইদহ&nbsp;জেলা প্রশাসকের কার্যালয়ের গণমাধ্যম কর্মির এক প্রশ্নের জবাবে তিনি এ কথা বলেন ।</p>

<p>তিনি আরো বলেন, চাঞ্চল্যকর নরসিংদীর ধর্ষণ মামলায় যারা জড়িত তাদের যদি কেউ আশ্রয় দেয় তাদের শেকড় ধরে উপড়ে ফেলা হবে । মামলারজট আমাদের দেশে একটা প্রকট সমস্যা । সেইটাকে নিরসন করতে যা যা করতে হয় সে ব্যাপারে ব্যাবস্থা নেওয়া হবে । আমি এ্যাটর্নি জেনারেল দায়িত্নে থাকা অবস্থা যতটুকু তৎপর ছিলাম এখানে তার থেকে এক ডিগ্রি বেশী হলেও তৎপরতা দেখতে পাবেন । সরকার আইনসঙ্গত ভাবে ফ্যাসিস্টদের বিচার করতে বদ্ধ পরিকর । সরকারি কোন দপ্তরের কর্মকর্তা দুর্নীতি করলে তার বিরুদ্ধে কঠোর ব্যবস্থার হুশিয়ারি দিয়ে বলেন, দুর্নীতিবাজ কর্মকতাদের শুধু চাকুরিই যাবে না তার বিরুদ্ধে মামলাও হবে।<br />
আইনের শাসন, ন্যায় বিচার, মানবাধিকার প্রতিষ্ঠায় এই সরকার বন্ধ পরিকর উল্লেখ করে আইনমন্ত্রী বলেন, নারায়ণগঞ্জসহ দেশের বিভিন্ন স্থানে নারী ও শিশু ধর্ষণকারীদের বিরুদ্ধে কঠোর ব্যবস্থা নেওয়া হবে।</p>

<p>এ সময় উপস্থিত ছিলেণ, জেলা প্রশাসক আব্দুল্লাহ আল মাসউদ, পুলিশ সুপার মাহফুজ আফজাল, জেলা বিএনপি সভাপতি এমএ মজিদ, রাশেদ খানসহ বিভিন্ন শ্রেণী পেশার মানুষ ।</p>