<p>গুরুত্বপূর্ণ আন্তর্জাতিক বাণিজ্য জলপথ হরমুজ প্রণালিতে আটকা পড়া বাণিজ্যিক জাহাজগুলোকে নিরাপদে প্রণালি পার হতে &lsquo;প্রোজেক্ট ফ্রিডম&rsquo; নামের নতুন যে প্রকল্প ঘোষণা করেছেন প্রেসিডেন্ট ট্রাম্প&mdash; তা নিয়ে যুক্তরাষ্ট্রকে সতর্কবার্তা দিয়েছে ইরান।&nbsp;</p>

<p>সোমবার (৪ মে) তেহরান থেকে দেওয়া এক বিবৃতিতে ইরানি কর্তৃপক্ষ সতর্ক করে বলেছে, হরমুজ প্রণালীতে বিদেশি সামরিক উপস্থিতি বা হস্তক্ষেপকে তারা যুদ্ধবিরতির শর্ত লঙ্ঘন হিসেবে বিবেচনা করবে। তাদের দাবি, এ ধরনের পদক্ষেপ আঞ্চলিক স্থিতিশীলতা নষ্ট করবে এবং নতুন সংঘাতের ঝুঁকি বাড়াবে।</p>

<p>হরমুজ প্রণালী বিশ্বের অন্যতম গুরুত্বপূর্ণ জ্বালানি রুট। এখান দিয়ে বিশ্বের বড় অংশের তেল পরিবহন হয়। ফলে এই অঞ্চলে যেকোনো ধরনের উত্তেজনা আন্তর্জাতিক জ্বালানি বাজারে দ্রুত প্রভাব ফেলে।</p>

<p>বিশ্লেষকদের মতে, যুক্তরাষ্ট্রের ঘোষিত এই অভিযান এবং ইরানের পাল্টা সতর্কবার্তা মধ্যপ্রাচ্যের নিরাপত্তা পরিস্থিতিকে আরও নাজুক করে তুলছে। একই সঙ্গে কূটনৈতিক সমাধানের পথও কঠিন হয়ে পড়ছে।</p>