<p>ভালোবাসার বিশেষ আয়োজন &lsquo;ভ্যালেন্টাইনস উইক&rsquo;এর চতুর্থ দিন আজ &lsquo;টেডি ডে&rsquo;। প্রতি বছরের মতো ১০ ফেব্রুয়ারি বিশ্বজুড়ে তরুণ-তরুণীরা প্রিয়জনকে টেডি বিয়ার উপহার দিয়ে প্রকাশ করছেন মনের অনুভূতি।</p>

<p>নরম তুলতুলে টেডি, কিন্তু এর মাঝেই লুকিয়ে থাকে ভালোবাসা, যত্ন আর নিরাপত্তার বার্তা। সম্পর্কের উষ্ণতা আর আবেগের প্রতীক হিসেবে টেডি বিয়ার এখন এই দিনের প্রধান অনুষঙ্গ।</p>

<p>রাজধানীর বিভিন্ন উপহার সামগ্রীর দোকান ঘুরে দেখা যায়, রঙিন টেডি বিয়ারে সাজানো শোকেস। ছোট-বড় নানা আকারের টেডি কিনতে ভিড় করছেন তরুণরা। কেউ বন্ধুর জন্য, কেউ ভালোবাসার মানুষটির জন্য, আবার কেউ বিশেষ স্মৃতি ধরে রাখার জন্য বেছে নিচ্ছেন পছন্দের উপহার।</p>

<p>ক্রেতারা বলছেন, দামি কিছু নয়, ছোট্ট একটি টেডিই অনেক সময় ভালোবাসার বড় ভাষা হয়ে ওঠে। বিশেষজ্ঞরা মনে করেন, উপহার যতটা না বস্তুগত, তার চেয়ে বেশি মানসিক সংযোগের বিষয়। টেডি ডে সেই আবেগটাকেই আরও কাছে টেনে আনে।&nbsp;</p>

<p>&nbsp;&lsquo;টেডি ডে&rsquo; যেন সম্পর্কের কোমল দিকটিকে নতুন করে মনে করিয়ে দেয়,ভালোবাসা মানেই যত্ন, আর যত্ন মানেই পাশে থাকা।</p>