<p>আজ ১২ বছর পূর্ণ হলো নারায়ণগঞ্জে আলোচিত সাত খুনের ঘটনা ৷ &nbsp;আসামিদের ফাসি দ্রুত কার্যকরের দাবিতে মানববন্ধন &nbsp;অনুষ্ঠিত &nbsp;হয়েছে ৷&nbsp;</p>

<p>সোমবার (২৭ এপ্রিল) সকালে ঢাকা চট্রগ্রাম মহাসড়কের সিদ্ধিরগঞ্জের &nbsp;মৌচাক বাসস্ট্যান্ডে সকাল ১০টা থেকে বেলা ১১টা পর্যন্ত মানববন্ধন পালন করা হয় ৷</p>

<p>মানববন্ধনে বক্তব্য রাখেন নারায়ণগঞ্জ সিটি করপোরেশনের নিহত সাবেক কাউন্সিলর ও প্যানেল মেয়র-২ নজরুল ইসলামের স্ত্রী সেলিনা ইসলাম বিউটি। আরো বক্তব্য রাখেন নিহত তাজুল ইসলামের বাবা আবুল কালাম, নিহত জাহাঙ্গীরের স্ত্রী নুপুর ও তার মেয়ে রোজা৷&nbsp;</p>

<p>নাসিক সাবেক কাউন্সিলর সেলিনা ইসলাম &nbsp;বিউটি বলেন, আমার স্বামী সাবেক কাউন্সিলর ও প্যানেল মেয়র নজরুল ইসলামসহ ৭ জনকে নির্মমভাবে হত্যা করা হয়েছে বিনাদোষে। তিনি হত্যাকারী আসামিদের ফাঁসির রায় বাস্তবায়নের &nbsp;জন্য প্রধানমন্ত্রী তারেক রহমানের কাছে অনুরোধ জানিয়েছেন ৷&nbsp;</p>

<p>তিনি স্মরণ করিয়ে দেন ৭ খুনের পর সাবেক প্রধানমন্ত্রী বেগম খালেদা জিয়া আমার মাথায় হাত বুলিয়ে বলেছিলেন বিএনপি ক্ষমতায় এলে ৭ খুনের বিচার করবো কেউ ছাড় পাবে না৷</p>