<p>পিরোজপুরের মঠবাড়িয়ায় কৃষি সম্প্রসারণ অধিদপ্তরের আয়োজনে পার্টনার প্রকল্পের আওতায় দিনব্যাপী কৃষক পর্যায় পার্টনার ফিল্ড স্কুল কর্মসূচি অনুষ্ঠিত হয়েছে।</p>

<p>মঙ্গলবার (৭ এপ্রিল) মঠবাড়িয়া উপজেলা কৃষিভবন মিলনায়তনে উপজেলা কৃষি কর্মকর্তা আকলিমা আক্তারের সভাপতিত্বে কর্মসূচিতে প্রধান অতিথি হিসেবে উপস্থিত ছিলেন, ডিএই -এর বরিশাল বিভাগের উপ-পরিচালক ড. নজরুল ইসলাম শিকদার।</p>

<p>এ সময় পিরোজপুর খামারবাড়ির ডিএই উপ-পরিচলক সৌমিত্র সরকার, বরিশাল অঞ্চলের মনিটরিং অফিসার রিয়াজ উদ্দিন ও সাবেক পৌর বিএনপির সভাপতি কে.এম হুমায়ূন কবির উপস্থিত ছিলেন।</p>

<p>প্রশিক্ষণ কর্মসূচিতে উপজেলার শতাধিক কৃষক অংশগ্রহণ করেন। এসময় কৃষকদের পার্টনার প্রকল্প সম্পর্কে সম্যক ধারণার পাশাপাশি কৃষি সম্প্রসারণের মাধ্যমে পুষ্টি চাহিদা বিষয়ে ধারণা দেওয়া হয়।</p>