<p>জাতীয় সংসদের প্রথম অধিবেশন বসার চূড়ান্ত সময় নির্ধারিত হয়েছে আগামী ১২ মার্চ। এই অধিবেশনের মাধ্যমে স্পিকার ও ডেপুটি স্পিকার নির্বাচন করা হবে।</p>

<p>রোববার (২২ ফেব্রুয়ারি) সচিবালয়ে প্রধানমন্ত্রীর সঙ্গে বৈঠক করে বেরিয়ে যাওয়ার সময় স্বরাষ্ট্রমন্ত্রী এই তথ্য জানিয়েছেন।</p>

<p>স্বরাষ্ট্রমন্ত্রী সালাহউদ্দিন আহমদ বলেন, &lsquo;এ&ndash;সংক্রান্ত সারসংক্ষেপ জাতীয় সংসদ সচিবালয় থেকে প্রধানমন্ত্রীর দপ্তর হয়ে রাষ্ট্রপতির কাছে যাবে। রাষ্ট্রপতি সে মতে সংসদ অধিবেশন আহ্বান করবেন প্রধানমন্ত্রীর পরামর্শক্রমে। সেটা নির্ধারণ হয়েছে ১২ মার্চ।&rsquo;</p>

<p>তিনি আরও জানিয়েছেন, এছাড়া অন্তর্বর্তী সরকারের আমলে জারি করা অধ্যাদেশসমূহ উত্থাপন করা হবে। শোক প্রস্তাব ও রাষ্ট্রপতির ভাষণ হবে।</p>